title: Roy Ward Baker

text: Baker muistetaan muun muassa elokuvastaan "Titanicin kohtalonyö" ("A Night to Remember"), joka palkittiin Golden Globella vuonna 1959. Hän meni 14. helmikuuta 1948 naimisiin Joan Daviesin kanssa ja sai yhden pojan.


title: Akka ja kissa

text: Akka ja kissa on suomalaisen taidemaalarin Akseli Gallen-Kallelan öljymaalaus vuodelta 1885.


title: Akka ja kissa

text: "Akka ja kissa" -teoksen valmistumisen aikaan Suomen lehdistössä keskusteltiin suomalais-kansallisen taiteen tarpeellisuudesta. Yleinen mielipide korosti kansallisen taiteen aineiston löytyvän Kalevalasta ja vanhoista kansantarinoista.


title: Akka ja kissa

text: Teosta, joka on Gallen-Kallelan ensimmäinen suurikokoinen teos, pidetään taiteilijan ensimmäisenä radikaalin naturalistisena teoksena. Teos on ollut useiden tutkielmien ja esseiden aiheena, ja siitä on esitetty useita erilaisia tulkintoja. Yleisesti maalausta pidetään eräänlaisen rakkaudentunnustuksena tavalliselle kansanihmiselle. Se kuvastaa myötätuntoa yhteiskunnan vähäosaisia ja kansan yksinkertaista elämää kohtaan.


title: Akka ja kissa

text: Aiheen valinta on realisteille tyypillinen, se ei kaunistellut eikä silotellut kuvattavaa kohdetta. Kyse oli tavallaan vastaiskusta hovitaiteen perintönä syntyneelle muotokuvamaalaukselle, joka yleensä pyrki kaunistelemaan asioita.


title: Akka ja kissa

text: Teos on eräiden tietojen mukaan maalattu Salossa ja viimeistelty Pariisissa. Sinä kesänä taiteilija oli Salon lennätinlaitoksen johtajan vänrikki Adam Ernest Axel Lindencronan kutsusta saapunut maalaamaan isäntänsä muotokuvaa. Hän päätti toteuttaa myös näkemyksen Salossa asuvasta vanhasta mummosta. Tämä mummo oli torpparintytär Karolina Lindström, jota kutsuttiin paikkakunnalla "Lammasmummoksi" ja tunnettiin myös "Karuna". Gallen-Kallela itse totesi Lammasmummosta; "omituinen pikkukaupungin originaali. Hänellä ei ollut kotiakaan, vaan hän nukkui yönsä ladoissa, aitoissa ja ullakoilla missä milloinkin, joskus ulkona pientareella”.


title: Akka ja kissa

text: "Akka ja kissa" oli ensimmäisiä teoksia, jotka hankittiin vasta perustetun Turun taidemuseon kokoelmiin. Hankinta tehtiin Victor Westerholmin johtajakaudella vuonna 1895. Saman museon kokoelmissa se sijaitsee nykyisinkin.


title: Stefanie Powers

text: Stefanie Powers, oikealta nimeltään Stefania Zofia Federkiewicz (s. 2. marraskuuta 1942) on yhdysvaltalainen näyttelijätär.


title: Stefanie Powers

text: Powers syntyi puolalaistaustaisille vanhemmille Kaliforniassa. Hän on ollut kahdesti naimisissa, eikä hänellä ole lapsia. Hänellä on tähti Hollywood Walk of Famella.


title: Penza

text: Penza () on kaupunki Venäjällä Penzan alueella, 625 kilometrin päässä Moskovasta kaakkoon. Penza on alueensa pääkaupunki. Kaupungin ohitse virtaa Sura-niminen joki. Vuonna 2010 kaupungissa oli 517 311 asukasta.


title: Penza

text: Penza perustettiin vuonna 1663 Venäjän etelärajalle rajavartioasemaksi. Kylä sai nimensä joesta, jonka rannalle se rakennettiin. Siirtokunnan rakennuksista suurin osa rakennettiin puusta, ja kaupunki kehittyi ilman asemakaavaa. 1700-luvulla Penzasta tuli tärkeä kaupan keskus.


title: Penza

text: Vuonna 1774 Jemeljan Pugatšovin johtamat kapinalliset kasakat marssivat kaupunkiin, joka toivotti heidät tervetulleiksi. Ensimmäiset kivirakennukset rakennettiin 1800-luvulla. Vuonna 1809 Penzan väkiluku oli jo yli 13 000.


title: Penza

text: Venäjän sisällissodan aikana tšekkiläiset vapaaehtoiset nostattivat asukkaat kapinaan bolševikkeja vastaan. Neuvostohallinnon aikana kaupunkiin kehittyi alueen merkittävä teollisuuskeskittymä. Nykyään Penza on alueen johtava koulutuskaupunki, siellä on muun muassa kuusi korkeakoulua.


title: Roukalahti

text: Roukalahti on kylä Liperissä, Liperin ja Rääkkylän maantien varrella, Pyhäselän rannalla. Asukkaita on noin 350. Maatalous leimaa kylämaisemaa. Rannoilla on runsaasti kesämökkejä.


title: Roukalahti

text: Kylän keskeinen paikka on kylätalo, joka on entinen seurojen talo. Talossa on tilava sali, jota vuokrataan juhlien pitopaikaksi. Talon omistaa voimistelu- ja urheiluseura Kivekkäät. Kesällä 2018 siellä toimii kahvio.


title: Roukalahti

text: Kylän keskuksessa, entisen kaupan tiloissa toimii Roukalahden Kioski-Kahvila. Muita yrityksiä ovat kotileipomo Ranta-Pirtti, koneyrittäjiä, ratsastustalliyritys Teijan majoitus- ja maastotalli, juhla- ja matkailuyitys Roihun tila (Korkeasaari), maatilamatkailu Karvisen kissanpäivät ja mökinvuokrausyrittäjiä.


title: Roukalahti

text: Roukalahden kesäteatteri toimii kylätalon pihapiirissä. Kesäteatteriin on järjestetty laivaristeilyjä Joensuusta Tutjunniemen Saariston rannan sataman kautta.


title: Roukalahti

text: Kyläyhdistyksellä on Päivilänmäellä kota ja lintutorni.


title: Roukalahti

text: Kylätoimintaa pyörittävät Roukalahden kyläyhdistys, jonka puheenjohtaja on Martti Karvinen ja Kivekkäät, jonka puheenjohtaja on Heikki Piiroinen.


title: Roukalahti

text: Roukalahden kyläyhdistyksen kotisivut


title: Vera Miles

text: Vera June Miles (alk. Vera June Ralston) (s. 23. elokuuta 1929 Boise City, Oklahoma, Yhdysvallat) on yhdysvaltalainen näyttelijätär.


title: Vera Miles

text: Miles syntyi Boise Cityssä, Oklahomassa. Hänet kruunattiin vuonna 1948 Miss Kansasiksi. Pian kauneuskilpailuvoittonsa jälkeen hän muutti Los Angelesiin. Hän on sijoittunut myös kolmanneksi Miss America -kilpailussa vuonna 1948. Hänellä on ollut merkittäviä rooleja muun muassa Alfred Hitchcockin klassikoissa "Väärä mies" (1956) ja "Psyko" (1960) sekä John Fordin vuoden 1962 westernissä "Mies joka ampui Liberty Valancen". Hän oli Alfred Hitchcockin luottonäyttelijä Grace Kellyn lopetettua uransa. Milesin piti näytellä naispääosaa "Vertigossa", mutta hän tuli raskaaksi juuri kuvausten alla ja tilalle otettiin Kim Novak.


title: Vera Miles

text: Vera Milesillä on oma tähtensä Hollywood Walk of Famella. Miles lopetti näyttelijänuransa vuonna 1995.


title: Vera Miles

text: Vera Miles on ollut kolme kertaa naimisissa, mutta liitot ovat päättyneet eroon. Hänellä on neljä lasta Debra (s. 1950), Kelley (s. 1952), Michael (s. 1957) ja Gordon (s. 1961).


title: J. Philippe Rushton

text: John Philippe Rushton (3. joulukuuta 1943 Bournemouth, Englanti – 2. lokakuuta 2012 London, Kanada) oli psykologian professori Western Ontarion yliopistossa Kanadassa. Rushton tutki altruismia, evoluutiopsykologiaa ja ihmisrotujen välisiä eroavaisuuksia. Hänet tunnetaan ihmisrotujen älykkyyserojen tutkimuksestaan ja kirjastaan "Race, Evolution and Behavior".


title: J. Philippe Rushton

text: Rushton syntyi Bournemouthissa Englannissa, josta hän muutti perheineen ensin Etelä-Afrikkaan ja myöhemmin Kanadaan. Hän suoritti Bachelor of Science -tutkinnon psykologiasta Lontoon yliopiston Birkbeck Collegesta vuonna 1970 ja tohtorintutkinnon London School of Economicsissa vuonna 1973. Hän toimi professorina Western Ontarion yliopistossa vuodesta 1985 kuolemaansa asti.


title: J. Philippe Rushton

text: Rushton on esittänyt, että itäaasialaisilla ihmisillä on keskimäärin suuremmat aivot, he ovat älykkäämpiä, osoittavat suurempaa sukupuolista pidättyväisyyttä, kypsyvät hitaammin ja ovat lainkuuliaisempia sekä sosiaalisesti järjestäytyneempiä kuin eurooppalaiset, jotka puolestaan menestyvät samoilla mittareilla paremmin kuin afrikkalaiset.


title: J. Philippe Rushton

text: Rushton et al. tutkimuksen mukaan heidän testaamiensa Serbiassa asuvien romanien älykkyysosamäärän arvioitiin olevan keskimäärin 70. Romanien toiminnanohjauksesta saamat pisteet vastasivat suurin piirtein 10-vuotiasta kantaväestöön kuuluvaa serbialaista. Tutkimuksessa käytettiin Standard Progressive Matrices -testiä, jossa romanit saivat ratkaistua keskimäärin 29 tehtävää testin 60:sta tehtävästä.


title: J. Philippe Rushton

text: Rushtonin tutkimustulokset ja -menetelmät ovat saaneet osakseen laajaa kritiikkiä. Rushton johti kiistanalaista Pioneer Fundia, jota on kritisoitu sen eugenistisina pidetyistä näkemyksistä. Rushton on sanonut, että Japanissa hänen tutkimustuloksensa eivät ole kohdanneet kritiikkiä ja että japanilaiset pitävät itäaasialaisia (omaa kansaansa) älykkäinä samansuuntaisesti Rushtonin tutkimustulosten kanssa.


title: Salokylä (Liperi)

text: Salokylä on Liperin kylä Ylämyllyn ja Liperin kirkonkylän välisen tien (seututie 476) puolivälissä. Matkaa molempiin taajamiin on noin viisi kilometriä. Aktiivinen Salokylä valittiin Pohjois-Karjalan vuoden kyläksi 2005.


title: Salokylä (Liperi)

text: Salokyläläiset ovat aiemmin saaneet toimeentulonsa maa- ja metsätaloudesta. Nykyään suurin osa työikäisistä kyläläisistä on palkansaajia ja he käyvät työssä myös naapurikunnassa. Suurin osa käy työssä Joensuun alueella. Salokylällä toimii useita yrityksiä ja niiden toimialojen kirjo on suuri.


title: Salokylä (Liperi)

text: Kylän keskus on kylätalo, jota voi myös vuokrata perhejuhliin ja kokouksiin. Kylätalo, joka on kunnostettu talkoilla vanhasta navetasta, sijaitsee koulun pihapiirissä Liperintien varrella.


title: Salokylä (Liperi)

text: Laavulla voi viettää nuotioiltoja. Kylällä on runsaasti erilaisia urheilupaikkoja.


title: Salokylä (Liperi)

text: Salokylän kyläyhdistyksen puheenjohtaja on Ritva Varis.


title: Salokylä (Liperi)

text: Kylässä toimi vielä 1970-luvun lopulla itsenäinen Liperin Osuuskauppa.


title: Salokylä (Liperi)

text: Salokylän kotisivut


title: Salokylä (Liperi)

text: Salokylän kyläyhdistyksen sivut


title: Angolan sisällissota

text: Angolan sisällissota oli Angolan itsenäisyysliikkeiden välinen sota, joka alkoi Angolan itsenäisyyssodan päätyttyä. Neilikkavallankumouksen seurauksena Portugalin ote siirtomaastaan heikkeni, ja vuonna 1961 alkanut sissisota Portugalin ja itsenäisyysliikkeiden välillä muuttui vuonna 1974 itsenäisyysliikkeiden väliseksi sisällissodaksi, johon myös ulkovallat puuttuivat. Sisällissota päättyi vuonna 2002. Arvioiden mukaan 500 000 henkeä sai sodan aikana surmansa. Kolmen ryhmittymän, MPLA:n, FNLA:n ja UNITA:n, välinen sota, jonka on arvioitu olleen pahin kylmän sodan ajan konflikti kehitysmaissa, oli samalla pisin konflikti Afrikan historiassa.


title: Angolan sisällissota

text: Angolan itsenäistyessä marraskuussa 1975 Neuvostoliiton ja Kuuban tukema MPLA piti hallussaan muun muassa maan pääkaupunkia Luandaa. Länteen tukeutunut FNLA oli vallassa maan pohjoisosan eräillä seuduilla ja sitä lähellä ollut Etelä-Afrikan tukema UNITA maan eteläosassa. FNLA:n riveissä taisteli muun muassa brittiläisiä palkkasotureita.


title: Angolan sisällissota

text: Sisällissota taukosi hetkeksi syksyllä 1992 kansainvälisen poliittisen tilanteen muututtua. Tuolloin Neuvostoliitto hajosi ja Yhdysvallat sekä Neuvostoliiton seuraajavaltio Venäjä lopettivat aseiden viennin Angolaan. MPLA luopui marxismi-leninismistä ja julistautui sosialidemokraattiseksi. Syyskuussa 1992 maassa järjestettiin ensimmäiset parlamentti- ja presidentinvaalit. Vaalit olivat kansainvälisten tarkkailijoiden mukaan rehelliset. Taistelut puhkesivat kuitenkin uudelleen jo ennen kuin virallisia vaalituloksia oli ehditty julistaa, ja vuodenvaihteen 1992−1993 taisteluja kuvattiin pahemmiksi kuin koskaan aiemmin sodan aikana.


title: Otsonidi

text: Otsonidi on epävakaa, reaktiivinen moniatominen anioni O, joka on johdettu otsonista, tai orgaanisten peroksidien kaltaisista orgaanisista yhdisteistä.


title: Otsonidi

text: Epäorgaaniset otsonidit ovat tumman punaisia ioniyhdisteitä, jotka sisältävät O anionin. Anionilla on otsonimolekyylin V-muoto.


title: Otsonidi

text: Epäorgaanisia otsonideja muodostuu kun poltetaan natriumia tai raskaampia alkalimetalleja otsonissa. Ne ovat erittäin herkkiä räjähteitä, joita pitää käsitellä matalassa lämpötilassa ja inertissä ilmastossa.


title: Otsonidi

text: Epäorgaanisien otsonidien käyttöä on tutkittu lupaavana hapen lähteenä kemiallisissa happi generaattoreissa.


title: Otsonidi

text: Orgaaniset otsonidit ovat orgaanisten peroksidien räjähtävempiä serkkuja ja sisältävät kovalenttisidoksisen otsonidi ryhmän, -O-O-O-. Ne useimmiten esiintyvät pahanhajuisina öljymäisinä nesteinä. Niitä käytetään pääasiassa kemiallisten yhdisteiden koostumuksen päättelyyn.


title: Otsonidi

text: Ne muodostuvat otsonin ja tyydyttymättömien yhdisteiden reagoidessa, ja nopeasti hajoavat karbonyyliyhdisteiksi kuten aldehydeiksi, ketoneiksi ja peroksideiksi.


title: Punainen graniitti

text: Punainen graniitti on Tommi Läntisen kolmas albumi. Se julkaistiin vuonna 1997.


title: Skreppers

text: Skreppers on suomalainen rock-yhtye. Skreppers soittaa voimarockia ja seisoo nelijalkaisella kivijalustalla Smackin ja Rolling Stonesin möyhentämässä maastossa. Skreppers yhdistää punkin aggressiivisuutta, rockabillyn suoraviivaista draivia ja autotallisoundia. Lopputulosta yhtye itse kutsuu psykoafroksi, jossa hieman vaikutteita woodoohardcoresta. Yhtye muodostui The Rock Dictators and the Monarksin jälkimainingeissa täyttämään sen jättämän tyhjiön. Osittain Rock Dictatorsin jäsenistä koostuva Skreppers perustettiin 1980-luvun lopussa ja se on kuuluisa energisistä, jopa kaoottisista live-esiintymisistään. Skreppersiä on kopiotu saagan alkuhetkistä lähtien. Yhtyeen alkuperäisessä kokoonpanossa soittivat Spesial K, Disney, Thorax ja The Glasses. Yhtyeen rumpali Disney on kuvaillut yhtyettä "se kylvää rockia kuin pommikone".


title: Skreppers

text: Skreppers on esiintynyt muiden kuuluisuuksien kuten Kingston Wallin ja HIMin kanssa. Skreppers on esiintynyt Suomen lisäksi Ruotsissa, Virossa ja Manner-Euroopassa.


title: Paweł Mąciwoda

text: Paweł Mąciwoda-Jastrzębski (s. 20. helmikuuta 1967) on puolalainen basisti. Hänet tunnetaan nykyään Scorpions-yhtyeen jäsenenä. Hän on soittanut aiemmin yhtyeissä TSA ja Section 31.


title: Paweł Mąciwoda

text: Mąciwoda liittyi Scorpionsiin Ralph Rickermanin tilalle virallisesti tammikuussa 2004. Hän soitti kuitenkin yhtyeen kanssa jo lokakuussa 2003. Hänen ensimmäinen albuminsa Scorpionsin kanssa oli "Unbreakable" vuonna 2004.


title: Elitsa Todorova

text: Elitsa Todorova (, s. 2. syyskuuta 1977) on bulgarialainen kansanperinnelaulaja ja lyömäsoittaja. Hän on työskennellyt monien arvostettujen kuorojen ja bulgarialaisten artistien kanssa. Hänet on myös palkittu monessa eri maassa.


title: Elitsa Todorova

text: Todorova esitti kappaleen "Voda" vuoden 2007 Eurovision laulukilpailussa Helsingissä yhdessä Stojan Jankulovin kanssa, päästen viidenneksi 157 pisteellä, mikä on Bulgarian tämän hetken ennätys.


title: Sopo Khalvaši

text: Sopo Khalvaši (, usein "Sopho Khalvashi", s. 31. toukokuuta 1986) on georgialainen laulaja. Hän edusti Georgiaa vuoden 2007 Eurovision laulukilpailussa Helsingissä kappaleella ”Visionary Dream”. Khalvaši sai 97 pistettä ja sijoittui 12:nneksi. Osallistuminen oli maan ensimmäinen.


title: Sopo Khalvaši

text: Eurovision kilpailun aikaan Khalvaši opiskeli Batumin musiikkikoulussa Adžariassa pianon ja oboen soittoa. Vuonna 2004 hän voitti nuorten laulajien ”Nutsa’s School” -kilpailun ja vuonna 2006 hän osallistui New Wave -laulukilpailuun Latvian Jūrmalassa sijoittuen kolmanneksi. Georgian euroviisukarsinnassa helmikuussa 2007 Khalvaši lauloi viisi kappaletta, joista ”Visionary Dream” (karsintojen aikaan nimellä ”My Story”) voitti 51 prosentin ääniosuudella.


title: Goottipunk

text: Goottipunk on yksi goottikulttuurin alatyyleistä. Goottipunk on goottityyleistä se, missä gootin juuret punktyyliin näkyvät selvimmin. Muita tyylejä ovat muun muassa cyber, fetish, industrial sekä historiallisromanttinen.


title: Goottipunk

text: Goottipunkkareilla on usein irokeesi tai muulla tavalla erikoinen ja huomiota herättävä leikkaus hiuksissaan. Yleisin hiusten väri on musta, jota on ryyditetty usein shokkivärillä, kuten punaisella tai vihreällä.


title: Goottipunk

text: Mustat ja punaiset skottikuosit ovat yleisiä, kuten myös rockabilly-tyylistä lainatut polkadot- ja eläinkuosit, esimerkiksi leopardikuvio. Myös raidalliset, esimerkiksi mustapunaiset, merirosvomaiset sukkahousut ovat yleisiä.


title: Goottipunk

text: Goottipunk on yleisesti ottaen synkempää, 'mustempaa' kuin alkuperäinen punktyyli.


title: Sarbel

text: Sarbel Michael (, s. 14. toukokuuta 1983 Lontoo), tai pelkästään Sarbel, on brittiläis-kreikkalainen poplaulaja. Hän oli myös Kreikan Euroviisu-edustaja Helsingin kisoissa 2007, jossa hän esitti laulun "Geiá sou María" ja sijoittui sillä seitsemänneksi (139 pistettä).


title: Sarbel

text: Hänen isänsä on kotoisin Kyprokselta. Sarbel tunnetaan Lähi-idässä, erityisesti äitinsä kotimaassa Libanonissa. Hän on perheensä ainut lapsi.


title: Sarbel

text: Kreikan edustuspaikkaa Helsingin Euroviisuihin tavoittelivat Sarbelin lisäksi vuoden 2005 Kreikan voittoviisun säveltänyt Christos Dantis sekä Tamta.


title: Sarbel

text: Sarbel (lausutaan "Sharbel") on opiskellut näyttämötaidetta ja musiikkia yliopistossa. Hän on esiintynyt Englannin kansallisoopperassa ja kuninkaallisessa Oopperassa. Hänen ensimmäinen kreikkalainen hittinsä oli "Se pira sovara" yhdessä Irini Merkourin kanssa vuonna 2004.


title: Olivia Lewis

text: Olivia Lewis (s. 18. lokakuuta 1978) oli Maltan Euroviisu-edustaja vuonna 2007 Helsingin Euroviisuissa. Hän edusti maataan kappaleella "Vertigo". Olivia on osallistunut maansa karsintoihin yksitoista kertaa.


title: Bobby Unser

text: Robert William "Bobby" Unser (synt. 20. helmikuuta 1934 Colorado Springs, USA) on amerikkalainen kilpa-ajaja. Hän kuuluu moottoriurheilusukuun, sillä kilpa-ajajat Al Unser ja Jerry Unser ovat hänen veljiään, Robby Unser hänen poikansa ja Al Unser Jr. ja Johnny Unser hänen veljenpoikiansa.


title: Bobby Unser

text: Bobby Unser ajoi urallaan Indianapolis 500, IndyCar, NASCAR, F1 ja CART -kilpailuja.


title: Bobby Unser

text: Uransa lopettamisen jälkeen Unser on toiminut IndyCar-sarjan kommentaattorina sekä kirjoittanut kirjoja.


title: Bobby Unser

text: Vuonna 1997 Unser joutui USA:n valtion oikeuskäsittelyyn, koska hän ja hänen ystävänsä eksyivät lumimyrskyssä moottorikelkkaretkellään Coloradossa lähelle Unserin New Mexicon tilaa sijainneelle erämaa-alueelle. Vaikka kaverukset olivat Unserin kertoman mukaan tietämättään eksyneet lumimyrskyssä ja harhailleet moottorikelkkojen hajottua parin päivän ajan kärsien samalla hypotermiasta, USA:n valtio langetti Unserille sakot ja olisi saanut pahimmassa tapauksessa vankeustuomiopäätöksen moottorikelkan päätymisestä erämaahan.


title: Luettelo Deep Purplen kappaleista

text: Tämä on luettelo Deep Purplen kappaleista aakkosjärjestyksessä.


title: DQ (laulaja)

text: DQ (oikealta nimeltään Peter Andersen, s. 1973, Næstved) on tanskalainen laulaja ja drag queen. Hän oli Tanskan euroviisuedustaja Helsingissä 2007 kappaleellaan ”Drama Queen”. Kappale karsiutui semifinaaleissa.


title: DQ (laulaja)

text: Peter Andersen on tehnyt dragshoweja vuodesta 2001. Laulajan ura alkoi Tina Turner Jam -ryhmässä 1997. Vuonna 1998 hän julkaisi ensimmäisen singlensä, ”MissTerious”, minkä jälkeen seurasi albumi ”Rock’n’Dance” vuonna 2000. Ryhmä on myöhemmin vaihtanut nimen Turn On Tinaksi.


title: DQ (laulaja)

text: Tanskan euroviisukarsinnoissa 2007 Peter Andersen karsiutui ensin finaalista, mutta pääsi sittenkin mukaan ns. villillä kortilla, Tanskan yleisradioyhtiö DR:n P3-kanavan äänestyksessä. Finaalissa hän vei voiton ja pääsi näin edustamaan Tanskaa Euroviisujen finaaliin Helsinkiin.


title: DQ (laulaja)

text: Hän on myös myöhemmin julkaissut levyn "Drama Queen". Eurovision-aikana hän asui Scandic-hotel Grand marinassa, Helsingissä.


title: James Kottak

text: James Kottak (s. 26. joulukuuta 1962) on yhdysvaltainen rumpali. Nykyään hänet tunnetaan Scorpions-yhtyeen entisenä jäsenenä. Kottak jätti Scorpionsin lopullisesti syksyllä 2016.


title: James Kottak

text: Toisin kuin Rudolf Schenker, Klaus Meine ja Matthias Jabs, James Kottak on kotoisin Saksan Hannoverin sijaan Yhdysvalloista, Louisvillesta, Kentuckysta. Hän liittyi Scorpionsiin soittamaan rumpuja vuonna 1996 Herman Rarebellin pitkäaikaisen Scorpions-uran jälkeen. Aikaisemmin mies on vaikuttanut mm. Kingdom Come, Krunk, Wild Horses ja Warrant-nimisissä yhtyeissä. James on naimisissa ja hänellä on kolme lasta; Tori, Miles ja Matthew.


title: James Kottak

text: Hänen vaimonsa on Mötley Crüen rumpalin, Tommy Leen sisko Athena.


title: Tatler

text: Tatler on nykyajan brittiläinen seurapiirilehti, jota julkaisee Condé Nast Publications. "Tatler" on nimetty 1700-luvun alkupuolella ilmestyneen samannimisen lehden mukaan, jota julkaisi Richard Steele. "Tatlerin" nykyinen päätoimittaja vuodesta 2010 on Kate Reardon.


title: Tatler

text: Lehdessä on artikkeleita varsin laajasta aihepiiristä, mutta ensisijaisesti se keskittyy hyvin rikkaiden ja aristokraattien elämäntapaan. 1950-luvun loppupuolella yksi lehden kuvittajista oli puolalaissyntyinen Barbara Hulanicki, joka myöhemmin loi oman Biba-muotitalon.


title: Serebro

text: Serebro ( ’hopea’) on venäläinen tyttötrio. Kolmikon muodostavat Olga Serjabkina, Katya Kischuk ja Tatiana Morgunova.


title: Serebro

text:
Yhtyeen muodosti Maksim Fadeev, joka myös juonsi "Fabrika zvjozd" -ohjelmaa. Fadeev suunnitteli julkistavansa sen vasta vuoden 2008 alussa. Venäjän ykköskanavan raati kuitenkin valitsi sen Venäjän edustajaksi vuoden 2007 Eurovision laulukilpailuun kappaleella ”Song #1”. Kappale sijoittui lopulta kolmanneksi 207 pisteellä. Voiton jälkeen yhtye piti pienen kiertueen Itä-Euroopassa. Yhtye on ollut studiossa valmistelemassa debyyttialbumiaan. Toisena singlenä julkaistiin Dyši, joka menestyi hyvin ollen Venäjän singlelistalla sijalla 2. Kappaleeseen kuvattiin myös musiikkivideo. Kesällä 2008 julkaistiin kolmas single nimeltään Opium. Kappale on raikasta europoppia ja kappale menestyikin erittäin hyvin nousten Venäjän singlelistan sijalle 1. Kappaleesta kuvattiin samalla kerralla kaksi musiikkivideota, venäjän- sekä englanninkielinen versio. Venäjänkielisestä videosta on olemassa myös toinen versio.
Virallisten singlejen ohella yhtye on esittänyt useissa tilaisuuksissa muitakin uusia kappaleitaan mm. ”What’s Your Problem” ja ”Dirty Kiss”. Kappaleiden arvellaan olevan tulevalla albumilla, jota Serebro viimeistelee kesän 2008 aikana. Levyn piti ilmestyä alkuperäisten suunnitelmien mukaan vuoden 2008 syksyllä, mutta julkaisu viivästyi levyn kappalelistan ongelmien vuoksi. Albumi julkaistiin lopulta huhtikuussa vuonna 2009. Seuraavaksi julkaistiin uusi englanninkielinen albumi "Mama Lover" vuonna 2012. Seuraavana vuonna Serebro julkaisi Japanissa albumin "Serebration!", joka sisälsi yhtyeen aiempaa tuotantoa.


title: Serebro

text: Vuonna 2009 Marina Lizorkina lähti duosta, jonka jälkeen hänen tilalleen tuli Anastasia Karpova. Vuonna 2013 Karpova kuitenkin jätti ryhmän, ja tilalle tuli Daša Šašina. Pian tämän jälkeen Jelena Temnikova jätti ryhmän terveyssyistä. Pian Temnikovan tilalle tuli Polina Favorskaja.


title: Fastmasters

text: Fastmasters oli kilpa-auto sarja, joka oli tarkoitettu menestyneille yli 50 vuotta vanhoille kuljettajille. Sarja pidettiin kuitenkin vain yhden kerran, vuonna 1993, ja sen voitti Bobby Unser. Kaikki sarjan kilpailut ajettiin Indianapoliksessa samanlaisilla Jaguar XJ-220 -autoilla.


title: Piper Laurie

text: Piper Laurie, oik. Rosetta Jacobs (s. 22. tammikuuta 1932) on yhdysvaltalainen näyttelijä. Hän syntyi juutalaiseen perheeseen Detroitissa Michiganissa ja muutti nuorena Los Angelesiin.


title: Piper Laurie

text: Piper Laurielle myönnettiin vuonna 1987 Emmy-palkinto roolista televisioelokuvassa "Promise".


title: Piper Laurie

text: Lauriella on ollut rooleja muun muassa elokuvissa "Suurkaupungin hait" (1961), "Sanaton rakkaus" (1986) ja "Ruohojen harppu" (1995). Hän on ollut kolmesti Oscar-ehdokkaana.


title: Piper Laurie

text: Laurie tunnetaan myös roolistaan televisiosarjassa "Twin Peaks", jossa hän esittää Catherine Martellia.


title: Piper Laurie

text: Laurie esitti mielisairaan uskonnollista äitiä Brian de Palman kauhuelokuvassa "Carrie" ja oli roolistaan ehdolla Golden Globe -palkinnon saajaksi.


title: Cyber

text: Cyber-tyyli eli cybergoth on yksi goottikulttuurin alatyyleistä, jonka läheisiin tyyleihin kuuluvat muun muassa goottipunk, fetish, industrial sekä historiallisromanttinen tyyli. Cyber-tyyli on hyvin silmiinpistävää, ja siihen kuuluu yleensä mustan ja neonvärien yhdistäminen, glitter, muovi, näyttävät hiuslisäkkeet ja -laitteet, kiilto, metallin värit, cyber-gogglet sekä platformkengät.


title: PT-4

text: PT-4 oli Suomessa sotakorvauksina Neuvostoliitolle rakennettu sarja kapearaiteisia höyryvetureita.


title: PT-4

text: Kun sotakorvauksia alettiin suorittaa, neuvostoliittolaiset halusivat huomattavan osan niistä kapearaiteisina vetureina; Suomen kaikki liikenteessä olevat veturit tarkastettiin mutta niistä kelpasi vain yksi, Jokioisten rautatien numero 4; lisäksi Tampellan tehtaalta vietiin Kuusankosken-Voikan rautatien vasta valmistunut numero 10 ja Lokomolta Tk3 1115, jonka katsottiin vastaavan kahta kapearaiteista.


title: PT-4

text: Oli siis valmistettava lisää vetureita; uusina toimitettavien höyryveturien perustyypiksi löytyi aluksi Tampellan arkistoista 0-6-2T –veturi, jollainen oli toimitettu muun muassa Eskolan metsäradalle vuonna 1923. Tähän veturiin oli sattumoisin juuri ennen sotaa toimitettu uusi kattila, joten tämän kattilapiirroksen avulla ajanmukaiset veturin piirustukset valmistuivat nopeasti.


title: PT-4

text: Lokomo valitsi korvausmalliksi v. –38 Piitsjoen Metsäradalle toimitetun 2-akselisen 11 tonnin veturin, jonka piirustukset ajantasattiin niin ikään nopeasti. Piirustukset hyväksyttiin SOTEVAssa jo 15.12.1944, ja työt alkoivat vuoden 1945 alusta. Pian kuitenkin veturin polttoaine- ja vesitiloja suurennettiin, ja 20 ensimmäisen veturin valmistuttua seuraavia suurennettiin entisestään.


title: PT-4

text:
Nyt tyyppimerkinnöiksi tuli: ΦT-4 (FT-4), ΦЛ-6 (FL-6) ja ΦЛm-6 (FLm-6). F tarkoitti Suomea, T Tampellaa ja L Lokomoa, numero taas akselipainoa tonneissa. Nämä veturit olivat kaikki halkopolttoisia.
Neuvosto-osapuoli ei ollut täysin tyytyväinen toimitettuihin malleihin: koska vetureita aiottiin käyttää metsäradoilla, toimintasädettä piti lisätä. Tämän vuoksi veturit haluttiin vastedes tenderi- eikä tankkivetureina.


title: PT-4

text: Vaatimus oli kova, koska valmiita piirustuksia ei ollut eivätkä ylityöllistetyt suomalaiset piirustuskonttorit pystyneet uusia alusta alkaen tekemään.


title: PT-4

text:
Tampellan arkistoista löytyneet LWR6-veturin piirustukset hylättiin oikopäätä, samoin vanhat Brooksien ja Orenstein & Koppelien mukana tulleet, koska ne eivät vastanneet vähimmässäkään määrin neuvostostandardeja.
Lopulta, pitkän kähinän ja jonkinasteisen kädenväännönkin jälkeen uudeksi höyryveturityypiksi valittiin neuvostoliittolainen teollisuusveturimalli П 24 (P24), neliakselinen ilman etu- ja takatelejä kolmiakselisella tenderillä eli 0-8-0 tai D-t3. Tämän veturityypin peruspiirustukset saatiin Neuvostoliitosta lopulta monen mutkan jälkeen toukokuussa 1945.


title: PT-4

text: Kun uudet peruspiirustukset saapuivat Tampereelle, havaittiin, että ne olivat heikkotasoisia ja sekavia. Mutta niissä oli kuitenkin pohja, ja niiden pohjalta laadittiin Tampellan omassa piirustuskonttorissa uuden ПT-4 (PT-4) –kapearaidehöyryveturin piirustukset.


title: PT-4

text: Veturin tyyppimerkintä on muista poiketen lyhennys venäjänkielisestä tyyppimääritelmästä “П(aрoвoз) T(eндeрнoи) 4“ (Parovoz Tendernoi 4) eli vapaasti käännettynä yksinkertaisesti: neljän tonnin akselipainoinen tenderihöyryveturi.


title: PT-4

text: Useimpia neuvostoliittolaispiirustusten toleransseja käytettiin sellaisenaan, mutta monia muutoksia jouduttiin tekemään, koska muun muassa pallomaisella pinnalla varustettujen männänvarsien holkkien tiivistysongelmat olivat oma lukunsa. Onneksi vastaavanlaisia holkkeja oli joskus käytetty myös Suomessa.


title: PT-4

text:
Ruuvimerkinnät puuttuivat alkuperäisistä piirustuksista kokonaan, joten suomalaiset käyttivät lähinnä sopivimpia. Veturit varustettiin Walschart -luistiohjauksella kuten kaikki tuolloin valmistuneet. Pyörät olivat suomalaisista poiketen levypyörätyyppisiä, vastapainot oli sijoitettu sisäpuolelle.
Yksittäiselle tai kahdellekin tehtaalle koko höyryveturin valmistus alusta alkaen olisi ollut liian kova urakka, joten luontevaa oli, että Move 2 -moottorivetureita niin ikään sotakorvauksiksi tekevä Valmet otettiin kolmanneksi. Näiden moottoriveturien alustat ja pyörästöt kelpasivat sellaisinaan myös PT-4 -vetureihin.


title: PT-4

text: Sotakorvaushöyryveturit valmistuivat kolmen tamperelaistehtaan yhteistyönä: Valmet rakensi hytit, tenderit, mittarit ja viheltimet, Lokomo pyörästöt, kattilat armatuureineen ja savupiiput nokikaappeineen sekä Tampella koneet ja alustat.


title: PT-4

text: Korvausveturien kokoonpanoa tehtiin sekä Lokomon että Tampellan tehtailla.


title: PT-4

text: Veturityypin erikoisuus on samantapainen yhdistetty hiekka- ja höyrykupu, joita Ukko-Pekka – ja Risto -vetureissakin käytettiin.


title: PT-4

text: Veturit toimitettiin pääsääntöisesti hiilipiippuisina, vaikka tendereissä oli hiililaitojen sijasta halkohäkki. Tulipesään oli asennettu hiilikäytön vaatima tulikynnys ja jokaisen veturin mukana meni myös halkoturbiini. Se oli Lokomon omaa mallia, matalanlättänä muunnos Tk3 –veturin eli Pikku-Jumbon piipusta .


title: PT-4

text: Ensimmäiset PT-4 –veturit, 70 kappaletta, toimitettiin kolme päivää etuajassa eli 16. syyskuuta 1946. Myöhemminkin vetureita onnistuttiin tekemään jopa varastoon ja valmistusta piti ajoittain hiukan hidastaa.


title: PT-4

text: Erikoista oli, että aivan ensimmäiset tankkiveturit varustettiin aluksi öljylyhdyillä, jotka oli kuitenkin tehty niin, että sähkölampun jälkiasennus olisi mahdollisimman helppoa. Neuvostoliittolaiset eivät kiinnittäneet aluksi asiaan mitään huomiota, mutta PT-4 –veturit varustettiin alusta asti turbogeneraattorilla ja sähkövaloilla.


title: PT-4

text: Samoin työkaluista ja varaosista oli huolehdittu: jokaisessa veturissa oli höylätystä oksattomasta puusta tehty työkaluarkku, jossa oli rautaisannos tärkeimpiä varaosia (neuvostoliittolaiskäytännön mukaan muun muassa 5 kpl kattiloiden vedenkorkeusmittarien eli vesilasien klinger -laseja tiivisteineen) sekä tarpeelliset työkalut, joiden joukkoon kuuluvat myös hiilikuonan poistovälineet eli sleissi (SOTEVAn papereissa nimikkeellä varrellinen taltta hiilikuonan rikkomiseen), kuonapuukko (SOTEVA: varrellinen veitsi kuonan rikkomiseen) ja raakkari (kaavin).


title: PT-4

text: Joka viidennessä veturissa oli laajempi varaosavalikoima.


title: PT-4

text: Tilaajan vaatimuksesta jokaisen veturin mukana oli aina viidet piirustukset. Ne sidottiin kolmiosaisiksi kirjoiksi, jonka ykkösosa käsitti veturin ja kakkososa tenderin piirustukset ja kolmososa tekniset määräykset. Lisäetuna oli, että piirustuksien ja tekstien luettavuus oli omaa luokkaansa kopioituihin verrattuna.


title: PT-4

text: Veturit olivat maalaukseltaan suomalaisiin verrattuna kirjavia: ns. veturinvihreän sijasta käytettiin vaaleampaa hernekeitonvihreätä, ns. venäjänvihreätä (samaa väriä jolla muun muassa kaikki sikäläinen sotakalusto on maalattu), runko ja kattila olivat mustat sekä pyörät punaiset valkoisin renkain.


title: PT-4

text: Neuvostoliittolaiset tarkastajat Trubetskoi ja Voronetš kutsuttiin paikalle aina kun kymmenen veturia oli valmiina. Yhtään höyryveturia ei hylätty luovutustarkastuksissa, mutta pikkukorjauksia tehtiin.


title: PT-4

text:
Yksi vetureista eli PT-4 108 tehtiin ja viimeisteltiin huolellisena käsityönä, koska se oli menossa näyttelyyn Moskovaan.
Kaikista sotakorvauksena valmiina luovutetuista tai erikseen rakennetuista liikennevälineistä PT-4 edustaa huippua. Yhteensä vetureita rakennettiin ja luovutettiin 572 kappaletta. Yksi kappale oli luvattu Jokioisten rautatielle korvauksena takavarikoidusta Henschelistä – jopa luovutuspäivä oli sovittu - mutta koko sarja varakappaleineen menikin Neuvostoliittoon muiden pahasti myöhästyneiden teollisuusalojen, eritoten pahiten kaikista korvausrakenteista (pitkälti tahallisten äärivasemmiston masinoimien viivytyslakkojen takia) myöhästyneiden erikoisproomujen ja matalakulkuisten jokihöyryalusten, osin myös väärennetyillä velkakirjoilla Ruotsissa takavarikoitujen ja täten korvausmenettelyn ulkopuolelle - vastoin Neuvostoliiton uhkavaatimusta - jääneiden Thordénin varustamon rahtialusten sakkokorkoina. Kun uusi kappale olisi ollut muutaman vuoden viivykin jälkeen saatavana, olivatkin Tubize-veturit jo palveluksessa.
Oma, joskin hyvin marginaalinen, vaikutuksensa oli myös vuoden 1950 kymmenen viikkoa kestäneellä metallimiesten lakolla, koska sotakorvausteollisuus pyrittiin rajaamaan lakon ulkopuolelle, mutta muun muassa kuljetuskaluston korjauksiin ja eräisiin muihin toimintoihin sillä oli vaikutuksensa.


title: PT-4

text:
Muita höyryveturityyppejä luovutettiin: FL-6 50 kpl, FLm-6 30 kpl ja vapaakauppana toimitettiin PT-4 -vetureita tyyppimerkinnällä KF-4 yhteensä 12 kpl.
Vastavalmistuneet sotakorvaushöyryveturit joutuivat kovaan käyttöön metsä- ja teollisuusradoilla Liettuasta aina Sahaliniin asti. Ne osoittautuivat luotettaviksi ja vankoiksi työkaluiksi, joita arvostettiin kovasti. Mm. Itä-Karjalan metsäradoilla ne olivat suosittuja nopeutensa ja voimakkuutensa ansiosta.


title: PT-4

text: Myös Läskelän rautatietä liikennöitiin aina 70-luvulle ja radan leventämiseen asti sotakorvausveturein.


title: PT-4

text:
Yleistä matkustajaliikennettä harjoittaneilla radoilla niitä ei käytetty.
Tällä hetkellä niitä on jäljellä enää murheellisen vähän: vuonna 1975 romutetun PT-4 114:n tenderi säilyi liikkuvana polttoainesäiliönä, koska veturi oli ollut muutettuna öljypolttoiseksi ja tämä tenderi on nykyisin kunnostettuna Lavassaaren museorautatiellä Virossa.
Neuvostoliittolaiset muuttivat muutamia PT-4 -vetureita näiden työaikana myös öljypolttoisiksi, taidettiinpa jossakin kappaleessa kokeilla maakaasuakin, Virossa Lavassaaren teollisuusradalla tiettävästi turvettakin.


title: PT-4

text:
Erittäin paljon neuvostoliittolaiset kokeilivat puupolttoaineena myös irrallisia sahausjätteitä sekä sahajauhoja tai niistä tehtyjä brikettejä, monenkirjavin tuloksin.
Muistomerkkeinä vetureita on muutamissa eri paikoissa, muun muassa PT-4 123 Kiinan rajalla Tšitan rautatiekonepajalla, PT-4 274 Vogodan metsäradalla Karpaateilla ja lähinnä Suomea on Liettuassa Siauliain asemalla PT-4 153. Samoin Kaukoidässä, esim. Sahalinin saarella, löytyy jokunen yksilö, joita ainakin vielä 80-luvun alussa käytettiin lämmityshöyryn antajina.


title: PT-4

text: Veturien mukana toimitettujen piirustuksien mukaan tehtiin Neuvostoliitossa vuosina 1949 – 57 kerrassaan 1700 kpl hiukan muunnettuja VP-1, VP-2 ja VP-4 -vetureita. VP-1 on lähes PT-4:n kaltainen, vain hiekka- ja höyrykuvut ovat erillisiä, VP-2 –veturissa tulipesän kattoa eivät tukeneet sidepultit vaan katto oli vahvasti aaltomainen ja kolmannessa mallissa eli VP-4:ssä oli nokikaapin yläosassa aputulistimena toimiva kipinänsammuttaja-höyrynkuivaaja.


title: PT-4

text:
Näitä vetureita on jäljellä ainakin yksi VP-1, 899/1951, Lavassaaren museorautatiellä Virossa. Tässä yksilössä on halkoturbiini.
Myös muissa sodan hävinneissä, Neuvostoliiton vaikutuspiiriin joutuneissa maissa rakennettiin kapearaidevetureita. Tässä hyödynnettiin laajasti samoja Tampellan tekemiä PT-4 –veturin piirustuksia: Puolassa Chrzanovin tehtailla tehtiin vuosina 1950–1958 samoilla piirustuksilla ja tyyppimerkinnällä Kp-4 kaikkiaan 779 veturia, Tšekkoslovakiassa Škodan tehtailla tyyppimerkinnällä Ktš-4 kaikkiaan 436 veturia vuosina 1947–1959 ja Unkarissa Mavagin tehtailla tyyppimerkinnällä Kv-4 kaikkiaan 234 veturia vuosina 1950–1958. Joihinkin vetureihin tehtiin teknisiä muutoksia, muun muassa ilmapumppu säiliöineen, koska itäblokin kapearaiteilla käytettiin lännestä poiketen runsaasti suoratoimintajarruja.
Yksi tšekkoslovakialaisista Ktš-4 -vetureista päätyi Suomeen ja on sijoitettu Eskolan metsäradan muistomerkkijunan veturiksi. Veturi ei ole ajokuntoinen.


title: PT-4

text: Samoin joitakin niistä, muun muassa nykyään Virossa Lavassaaren Museorautatiellä oleva Ktš-4 332, varustettiin öljypolttoisiksi. Sen tenderi jäi alkuperäiseen sijoituspaikkaan Neuvostoliittoon, joten veturiin liitettiin aiemmin mainittu Lavassaaressa oleva orvoksi jäänyt PT-4 114 –veturin tenderi. Yhdistelmä sopii hyvin ja näyttää kauniilta, koska veturiosat ovat tarkalleen samoilla piirustuksilla tehtyjä. Virolaiset harrastajat ovat muuttamassa veturia halkopoltolle, joskin uusimman tiedon mukaan siinä on yhä alkuperäinen hiilipiippu.


title: PT-4

text: Myös Kiinan kansantasavalta osti PT-4 –veturin piirustukset ja niiden mukaisesti tehtiin hiukan muunnettuja, 762 mm raideleveyksisiä ilmajarruin varustettuja C2-vetureita eräiden arvioiden mukaan noin 900 kpl.


title: PT-4

text: Viimeisten tiedetään valmistuneen Harbinin metsäkonetehtaalla joskus vuonna 1986. Näitä vetureita on paljon yhä käytössä Kiinan metsäradoilla ja muutamilla radoista on jopa säännöllistä henkilöliikennettä höyryveturein.


title: Max Payne: Payne & Redemption

text: Max Payne: Payne & Redemption on vuonna 2008 englantilainen peruttu independent-lyhytelokuva, jota ohjasi, tuotti ja käsikirjoitti Fergle Gibson. Toinen tuottaja oli Luke Morgan-Rowe ja apulaistuottaja oli Dewi Morgan. Säveltäjänä toimi Justin R. Durban. "Payne & Redemptionin" keskeisissä rooleissa olivat Nigel Billing (etsivä Max Payne), John Mangan (Dr. Clarence Volpé) ja Kylie Cushman (etsivä Jessica Logan).


title: Max Payne: Payne & Redemption

text: "Payne & Redemption" perustui "Max Payne" -pelien maailmaan ja hahmoihin, mutta elokuvalla ei ollut lisenssiä. Remedy Entertainment antoi hyväksyntänsä projektille, mutta 5. toukokuuta 2008 elokuvan tuotanto lopetettiin 20th Century Foxin painostuksesta. Fox oli hankkinut oikeudet lisenssiin omaa elokuvaansa varten.


title: Max Payne: Payne & Redemption

text: Elokuva oli määrä julkaista tietyissä elokuvateattereissa Britanniassa ja ilmaislevityksesä internetin kautta. Elokuvan kestoksi kaavailtiin 20 minuutta, mutta osana suurempaa tarinaa, joka kestää puolitoista tuntia. Ohjaaja Fergie Gibsonin mukaan hänen esikuvansa on Quentin Tarantino.


title: Hiilipiippu

text: Hiilipiippu on hiilipolttoisten höyryveturien suora, joskus erillisellä pääterenkaalla varustettu savupiippu, “saappaanvarsi“.


title: Hiilipiippu

text: Hiili kipinöi vähemmän kuin puu, joten hiilipolttoisessa veturissa ei tarvita kipinänsammuttajana toimivaa turbiiniosaa kuten halkopolttoisissa. Lisäksi hiilipesän veto on hiukan erityyppinen.


title: Halkopiippu

text:
Halkopiippu on halkopolttoisissa höyryvetureissa käytetty
torvenmuotoinen savupiippu, jonka sisällä olevien kaltevien levyjen avulla pyritään sammuttamaan polttoaineesta aiheutuva tulipaloja sytyttämään pystyvä kipinöinti. Kipinöintiä estetään myös savutorven yläpäähän sijoitetulla metallisella kipinäverkolla.
Torviosan alaosassa on erilliset luukuilla suljetut putket tai aukot piippuun kertyvän lentotuhkan poistoa varten.


title: Halkopiippu

text: Piippumallia käytettiin myös joissakin siirrettävissä paikallishöyrykoneissa.


title: Arto Muna ja Millennium

text: Arto Muna ja Millennium on vuosina 1999–2002 toiminut ja vuonna 2014 paluun tehnyt suomalainen rock-yhtye.


title: Arto Muna ja Millennium

text: Yhtyeen nimivaihtoehtona oli myös "Lasse Erjamo ja Internet". Orkesterin viralliseen työasuun kuului valkoinen kauluspaita, tumma solmio ja tummat housut. Viimeisen esiitymisensä yhtye teki vuonna 2002 Karmarock-festivaalilla.


title: Arto Muna ja Millennium

text: Vuonna 2000 Arto Muna ja Millennium sai Emma-ehdokkuuden sarjassa "Vuoden pop-/rocktulokas".


title: Maailmansilmä

text:
Maailmansilmä () on yhdysvaltalaisen fantasiakirjailijan Robert Jordanin Ajan pyörä -kirjasarjan toinen osa. Se julkaistiin vuonna 1990 englanninkielisen "The Eye of the World" -kirjan suomennoksen toisena osana. "The Eye of the World" julkaistiin alkukielellä yhtenä kirjana, mutta sarjan suomennokset on jaettu kahteen osaan, joista ensimmäinen on "Vaarojen taival".
Rand al'Thor jatkaa matkaa kohti Tar Valonia.
Trollokkeja pakoon päässeet Mat (koko nimeltään Matrim) Cauthon, Rand al'Thor ja Thom Merrilin joutuvat eroon ystävistään Perrin Aybarasta ja Egwene al'Verestä, Aes Sedai Moirainesta, hänen kaitsijastaan Lanista ja Nynaeve al'Mearasta, Kaksvirran Viisaudesta.


title: Maailmansilmä

text:
Rand, Mat ja Thom nousevat "Pärskeeseen", jonka on määrä viedä heidät Valkosiltaan Arinelle -jokea pitkin. Päästyään maihin he suuntaavat majataloon, jossa heidän on tarkoitus
odottaa muita. Suunnitelmiin tulee muutos, kun eräs "Pärskeestä" heitetty mies alkaa liittää trollokit ja heihin. He joutuvat muuttamaan suunnitelmia ja päättävät lähteä Caemlyniin. Thom joutuu uhrautumaan porteilla, jotta Rand ja Mat pystyisivät jatkamaan matkaansa. Siitä lähtien Mat ja Rand matkustavat eteenpäin, selviten vaikeuksista jotka ilmaantuvat heille.


title: Maailmansilmä

text: Perrin ja Egwene, joita saattavat Elyas ja lauma susia, on määrä mennä Caemlyniin, josta Moraine Sedai ja muut löytäisivät heidät. Muutaman päivän kuluttua he tapaavat Tuathat'anit ja matkaavat heidän mukana vähän aikaa, kunnes Elyaksen vaistot käskevät heitä jatkamaan omin neuvoin. Matka ei kuitenkaan suju mutkitta. He pääsevät "steddingiin" turvaan Pimeän valtiaan otuksilta, jotka ajavat heitä takaa, mutta joutuvat siellä Valkeuden Lasten kynsiin. Perrinin ja Loikkarin, joka on susi, surmattua pari Valkeuden Lasta, heidät vangitaan. Elyas ja sudet pääsevät pakoon, mutta loukkaantuneena. Perrinille ja Egwenelle selviää, että heidät aiotaan viedä Caemlyniin; Perrinille on langetettu hirttotuomio.


title: Maailmansilmä

text: Nynaevelle selviää hirveä totuus: hän joutuu matkaamaan Aes Sedain ja kaitsijan kanssa, kunnes he löytäisivät muut. Aes Sedai pystyy löytämään pojat, sillä hän oli antanut heille loitsitut kolikot. Heidän harmikseen kaksi on jo hukannut ne, joten he lähtevät sen perään, jolla kolikko on vielä tallella.


title: Maailmansilmä

text: Kun Rand ja Mat pääsevät Caemlyniin, Mat joutuu vuoteen omaksi, kun taas Rand ystävystyy heidän majatalonsa kirjastossa oleskelevaan ogieriin nimeltä Loial. Caemlyniin tuotu väärä Lohikäärme, Logain, saa Randin lähtemään ulos majatalosta. Hän kiipeää muurille, jotta näkisi väärän Lohikäärmeen ja putoaa vahingossa palatsin puutarhaan. Siellä hän tapaa Perijätär Elayne Trakandin, sekä hänen veljensä, Gawyndin ja velipuolen Galad Damodredin. Kun vartijat näkevät tunkeilijan, hänet viedään Andorin kuningattaren, Morgasen eteen. Kuningattaren neuvonantaja Elaida, joka on Aes Sedai, uskoo että Rand pitää vangita, mutta Morgase päättää vapauttaa tämän sillä ainoalla ehdolla, ettei joudu näkemään tätä enää uudestaan niissä merkeissä.


title: Maailmansilmä

text: Moirainen, Lanin ja Nynaeven saatua Perrin ja Egwene pelastattetua Valkeuden Lasten kynsistä, he matkaavat Caemlyniin. Siellä he löytävät Matin ja Randin. Moiraine huomaa myös Matin huonon tilan ja parantaa tämän tilapäisesti. Sairauden syynä on Matin Shadar Logothista ottama rubiininen tikari.


title: Maailmansilmä

text: Ogier varoittaa Moirainea kertomalla Pimeyden valtiaasta, joka uhkaa Maailmansilmää. Samaa vahvistavat Egwenen ja Perrinin kuulemat tarinat Tuatha'anien seurassa, kuin Matin, Randin ja Perrinin unet. Moiraine päättää lähteä etsimään Maailmansilmää ja kun aikaa ei ole paljon, he joutuvat käyttämään Väyliä, joissa matkaaminen on paljon nopeampaa, mutta myös paljon vaarallisempaa. He pääsevät nopeasti Shienariin, jossa he tapaavat Lordi Agelmar Jagadin ja Ingtar Shinowan, Fal Daran linnakkeessa, jossa he varautuvat käymään taistelua Trollokeiden armeijaa vastaan. Ryhmä lähtee liikkeelle ilman apujoukkoja, vaikka lordi Angelmar olisi halunnut.


title: Maailmansilmä

text: Päästyään Turmion maahan, jossa Moiraine oli tavannut Vihermiehen, he joutuivat takaa-ajetuksi uudestaan. Heidät saatiin melkein kiinni, mutta he pääsivät Vihermiehen valtakuntaan; Maailmansilmään, joka on "saidinin", Tosilähteen miehellisen puoliskon ydin. Heidän poistuessaan, he kohtaavat kaksi Hyljättyä, Aginorin ja Balthamelin. Balthamel kukistuu Vihermiehen otteeseen ja Aginor taistelussa "saidinista". Randin tietämättä tämä käyttää Ainoaa Mahtia auttaakseen lordi Angelmaria voittamaan trollokit ja lopuksi voittaakseen Pimeän valtiaan.


title: Hiekkakupu

text: Hiekkakupu on höyryveturien kattilan päällä oleva kupumainen hiekkasäiliö, josta lähtevät pyörien väliin päättyvät hiekoitusputket, joilla kiskoille voidaan pudottaa hiekkaa parantamaan pitoa. Raskaassa vaihtotyössä käytetyissä vetureissa oli usein kaksi hiekkakupua. Vanhemmassa kalustossa ja kapearaiteilla järjestelmä toimii painovoimalla. Myöhemmin, kun vetureihin alettiin asentaa paineilmajärjestelmiä, myös hiekoitin siirrettiin toimimaan paineilmalla.


title: Hiekkakupu

text: Alunperin hiekkasäiliöt oli sijoitettu veturin käyntisilltoihin ja hiekkakupuja alettiin asentaa vasta 1870-luvun tienoilla. Muun muassa Suomen Rautatiemuseossa olevan Suomen vanhimman veturin (B1 “Pässi“, Beyer Peacock 1868, 0-4-2st) hiekkasäiliöt ovat käyntisiltojen alapinnassa. Myös nykyaikaisissa sähkö- ja dieselvetureissa hiekkasäiliöt ovat veturin alustassa. Nykyisin hiekkana käytetään säkitettyä hienojakoista rakennushiekkaa.


title: Hiekkakupu

text: Jokioisten museorautatiellä hiekkaa käytetään yleensä sateen jälkeen. Toimivia hiekoituslaitteita on vain kolmessa veturissa eli JR4, JR5 ja LWR6; HKR5:n ja ÄSR1:n loppuun kuluneet hiekoitusputket poistettiin peruskorjauksessa eikä uusia ole toistaiseksi asennettu. Kovjoen museorautatien veturien hiekoituslaitteita ei käytetä, koska rata on mäetön.


title: M/S Finntrader

text: M/S Finntrader () on Finnlines Groupin omistama ro-ro/matkustaja-alus. Se on rakennettu vuonna 1995 Gdańskin telakalla Gdańskissa, Puolassa. Nykyisin aluksella operoi Nordö Link, reitillä Malmö–Travemünde. Finntrader on rekisteröity Ruotsin lipun alle ja sen kotisatama on Malmö.


title: M/S Finntrader

text: Finntraderin sisaralukset ovat M/S Finnhansa, M/S Finnpartner ja M/S Transeuropa.


title: M/S Finntrader

text: Pituutta Finntraderilla on 183 metriä, leveyttä 28,7 metriä ja syväys on 7,4 metriä. Laivan koko tilavuus (bruttovetoisuus) on 33 313 GT ja matkustus- ja lastitilojen tilavuus (nettovetoisuus) 10 700 NT. Aluksen lastikapasiteetti on 3 052 metriä. Laivan huippunopeus on 21,3 solmua ja jääluokitus 1A Super.


title: M/S Finntrader

text: Aluksen jäähdytyskonttikapasiteetti on 130.


title: M/S Finntrader

text: Laivan pääkoneina on neljä Zgoda-Sulzer 8ZAL40S -dieselmoottoria, jotka yhdessä kehittävät 23 040 kilowatin tehon.


title: M/S Finntrader

text: 7. huhtikuuta 1995 alus laskettiin vesille ja 26. lokakuuta alus luovutettiin Finncarriersin omistukseen, joka rekisteröi sen Suo hankki aluksen Helsinkiin. Marraskuussa alus aloitti liikennöinnin reitillä Helsinki–Lyypekki. 1. joulukuuta rouva Elisa Lagerroos kastoi aluksen Helsingissä.


title: M/S Finntrader

text: Vuonna 2000 Finntrader rekisteröitiin Finnlinesin omistukseen Suomeen. Lokakuun alussa 2001 alus siirtyi reitille Helsinki–Travemünde. 8. maaliskuuta 2004 laiva rekisteröitiin Oy Hanseatic Shipping Ab:n omistukseen Helsinkiin. 6. elokuuta 2006 Finntrader oli viimeistä päivää liikenteessä Helsingin ja Travemünden välillä. Samana päivänä alus lähti Travemündesta kohti Puolassa sijaitsevaa Remontowa -telakkaa, jossa alusta kunnostettiin. 8. elokuuta 2006 Finntrader siirtyi Finnlines Shipmanagement Ab:n tilausliikenteeseen. Samalla alus rekisteröitiin Ruotsin alusrekisteriin.


title: M/S Finntrader

text: Finntrader meni jälleen helmikuussa 2007 Remontowa-telakalle Puolaan. Siellä alus konvertoitiin läpiajettavaksi ja siihen lisättiin matkustajapaikkoja. 19. helmikuuta alus siirtyi reitille Malmö–Travemünde.


title: Al Unser

text:
Alfred Unser (s. 29. toukokuuta 1939 Albuquerque, Yhdysvallat) on entinen yhdysvaltalainen kilpa-ajaja.
Hän voitti urallaan neljä kertaa Indianapolis 500 -kilpailun. Uransa hän ajoi pääasiassa CART-sarjassa, jonka mestaruuden voitti kausina 1983 ja 1985.


title: Al Unser

text: Unser aloitti uransa 1957 sprintti- ja kartingautoilla ja lopetti sen 52-vuotiaana 1992. Pitkän uransa aikana hän ajoi mm. Daytona 500- ja NASCAR-sarjoissa.Al Unserin lähisuvussa on lukuisia kilpa-ajajia:


title: Ikarus C 42

text: Ikarus C42 on saksalaisen Comco Ikarus GmbH:n valmistama ultrakevyt lentokone. Konetyyppi on Suomen yleisin ultrakevyt lentokone.


title: Höyrykupu

text: Höyrykupu on höyryveturikattilan yläpuolinen laajennusosa, johon sijoitetaan mm. valtaventtiili, joissakin vetureissa varoventtiilit sekä toisinaan myös viheltimet.


title: Höyrykupu

text: Joskus höyrykupu yhdistetään hiekkakupuun rakentamalla yhteinen peitekupu, jollainen on mm. Hr1-, Tr1- ja PT-4–vetureissa, molemmissa säilyneissä 1000 mm Krauss-vetureissa sekä HKR 3– 4- ja 5 -vetureissa.


title: Independent-elokuva

text: Independent-elokuva tai indie-elokuva tarkoittaa yleensä pienen budjetin elokuvaa, jonka tuottaa pieni elokuvastudio. Lisäksi termiä käytetään kuvaamaan vähemmän kaupallisia taide-elokuvia, jotka eroavat tarinavetoisista, suuren yleisön klassisista Hollywood-elokuvista.


title: Independent-elokuva

text: Independent-elokuvien määrää ovat 1990- ja 2000-luvulla lisänneet useat tekijät, kuten teräväpiirtoon kykenevien videokameroiden yleistyminen, tietokoneiden helppokäyttöiset editointiohjelmat ja independent-elokuvafestivaalien kuten Sundancen kasvanut julkisuus.


title: Mestarien liigan kausi 2006–2007

text: Mestarien liigan kausi 2006–2007 oli Mestarien liigan 15. kausi. Loppuottelu pelattiin Ateenan Olympiastadionilla, Kreikassa 23. toukokuuta 2007 Milanin ja Liverpoolin välillä, ja päättyi Milanin 2–1-voittoon.


title: Mestarien liigan kausi 2006–2007

text: Ensimmäiset osaottelut pelattiin 11. ja 12. heinäkuuta 2006, toiset osaottelut 18. ja 19. heinäkuuta 2006.


title: Mestarien liigan kausi 2006–2007

text: Ensimmäiset osaottelut pelattiin 25. ja 26. heinäkuuta 2006, toiset osaottelut 1. ja 2. elokuuta 2006.


title: Mestarien liigan kausi 2006–2007

text: Ensimmäiset osaottelut pelattiin 8. ja 9. elokuuta 2006, toiset osaottelut 22. ja 23. elokuuta 2006.


title: Mestarien liigan kausi 2006–2007

text: Kolmannella kierroksella hävinneet siirtyvät UEFA Cupin ensimmäiselle kierrokselle.


title: Mestarien liigan kausi 2006–2007

text: Jos lohkoissa päädytään tasapeliin, lohkosijoitukset ratkaistaan seuraavasti:


title: Mestarien liigan kausi 2006–2007

text:
Lohkojan värimerkinnät tarkoittavat seuraavaa:
Kaikki pudotuspelit pelataan kaksiosaisena paitsi finaali, joka pelataan yksiosaisena. Alla olevaan pudotuspelikaavioon on lisätty vain otteluiden lopulliset tulokset, kaikki pudotuspelien tulokset löytyvät pääartikkelista.


title: Kristjan Palusalu

text: Kristjan Palusalu (vuoteen 1935 Christian Trossmann, 10. maaliskuuta 1908 Saulepi – 17. heinäkuuta 1987 Tallinna) oli Viroa edustanut painija, joka voitti sekä kreikkalais-roomalaisen että vapaapainin raskaansarjan kultamitalin vuoden 1936 olympialaisissa Berliinissä. Hän on ainoa raskaansarjan painija, joka on voittanut molempien tyylien olympiakultaa samoissa olympialaisissa. Olympiavoittojensa lisäksi Palusalu voitti Euroopan mestaruuden kreikkalais-roomalaisessa painissa vuonna 1937 ja kaksitoista Viron mestaruutta.


title: Kristjan Palusalu

text: Palusalun sanotaan toimineen mallina Tallinnan Pronssisoturi-patsaalle. Mallina toimimisestaan huolimatta Palusalun "neuvostosankaruus" ei ole tahraton: hän nimittäin loikkasi Suomeen Neuvostoliiton miehitettyä Viron vuonna 1940 ja taisteli jatkosodassa Itä-Karjalassa. Suomen vastavakoilu piti häntä lähetettynä ja seurasi hänen toimiaan tarkasti. Palusalu joutui sittemmin Siperiaan mutta onnistui pakenemaan ja palaamaan Viroon. Sodan jälkeen hänet luovutettiin Neuvostoliittoon, jossa hän joutui uudelleen Siperiaan vankileirille. Sieltä hän vapautui vasta Nikita Hruštšovin aikana.


title: Cecil Howard Green

text: Cecil Howard Green (6. elokuuta 1900 – 11. huhtikuuta 2003) oli brittiläissyntyinen yhdysvaltalainen geofyysikko, joka opiskeli Brittiläisen Kolumbian yliopistossa sekä Massachusettsin teknologian instituutissa. Hän kuului Texas Instrumentsin perustajiin ja oli yhdessä vaimonsa Ida Greenin kanssa myös hyväntekeväisyyden harrastaja.


title: Cecil Howard Green

text: Green oli 5-vuotiaana todistamassa San Franciscon maanjäristystä.


title: Antares (täsmennyssivu)

text: Antares tarkoittaa seuraavia asioita:


title: Jerry Unser

text: Jerome/Jeremy 'Jerry' Unser (15. marraskuuta 1932 Colorado Springs, Yhdysvallat – 17. toukokuuta 1959 Indianapolis, Yhdysvallat) oli yhdysvaltalainen kilpa-autoilija.


title: Jerry Unser

text: Jerry Unser oli ensimmäinen Unser-suvun jäsen, joka osallistui Indy 500 -kilpailuun. Hänet lasketaan myös Formula 1 -ajajaksi, sillä hän osallistui Indy 500 -kilpailuun sen ollessa osa MM-sarjaa. Hänen kilpailunsa päättyi keskeytykseen, koska hän joutui alkukierroksilla Ed Elisianin ja Dick Rathmannin kaksintaistelusta aiheutuneeseen joukkokolariin. Hän menehtyi onnettomuudessa Indianapolis 500 -kilpailun harjoituksissa vuonna 1959 saaden pahoja ruhjeita ja palovammoja kuollen kaksi viikkoa myöhemmin.


title: Jerry Unser

text: Unser kuului moottoriurheilusukuun, sillä kilpa-ajajat Al Unser ja Bobby Unser olivat hänen veljiään, Robby Unser hänen veljenpoikansa ja Al Unser Jr. ja Johnny Unser hänen poikiansa.


title: Earnest Hooton

text: Earnest Albert Hooton (20. marraskuuta 1887 Clemansville, Wisconsin–3. toukokuuta 1954 Cambridge, Massachusetts) oli yhdysvaltalainen fyysinen antropologi, joka tutki ihmisen evoluutiota ja niin kutsuttua rodullista eriytymistä, luokitteli ihmispopulaatioita ja pyrki löytämään yhteyksiä keho- ja luonnetyyppien välillä erityisesti rikollisen käyttäytymisen yhteydessä.


title: Earnest Hooton

text: Hooton opiskeli Oxfordin yliopistossa Rhodes-stipendiaattina ja väitteli tohtoriksi antropologiasta Wisconsinin yliopistosta vuonna 1921. Hooton työskenteli pitkään Harvardissa ja hänestä tuli arvostettu professori ja Peabody-museon johtaja. Hooton käytti vertailevaa anatomiaa jakaakseen ihmiskunnan eri rotuihin. Hooton kuvaili tiettyjen ”päärotujen” ja ”ihmistyyppien” morfologisia ominaisuuksia.


title: Earnest Hooton

text: Hooton uskoi Cesar Lombroson teoriaan, jonka mukaan rikollisiksi synnytään ja rikolliset voidaan tunnistaan heidän fyysistä piirteistään. Hooton aloitti vuonna 1927 mittavan hankkeen Lombroson teorian lopulliseksi todistamiseksi ja osoittaakseen, että poikkeava käyttäytyminen johtuu ”ala-arvoisesta mielenlaadusta”. Hooton mittasi kymmenessä osavaltiossa yhteensä 13 873 rikollisen eri fyysiset piirteet ja vertasi niitä 3 203 ei-rikollisen ihmisen aineistoon. Mitattavien fyysisten piirteiden joukossa oli muun muassa pituus, paino, pään pituus sekä nenän ja korvien korkeus. Tämän lisäksi koehenkilöiltä kirjattiin muun muassa ikä, uskonto, koulutus, tehdyt rikokset, älykkyysosamäärä, tatuoinnit ja rotu.


title: Earnest Hooton

text: Tutkimuksien tuloksena syntyi kaksi vuonna 1939 julkaistua mittavaa teosta nimeltä "The American Criminal" ja "Crime and the Man". Teoksista ensimmäinen käsitteli ”perinteisiä” yhdysvaltalaisia (”Old American”) ja jälkimmäinen uusia yhdysvaltalaisia ja mustia (”New American”) rikollisia. Tutkimuksiensa perusteella Hooton esitti, että rikollisuuden syynä oli fyysinen ala-arvoisuus ja koska rikollisia ei voitu tämän vuoksi saada sopeutumaan yhteiskuntaan, tuli rikolliset ainekset yksinkertaisesti eristää tai eliminoida. Hootonin tutkimuksien teoreettinen perusta kuitenkin osoitettiin pian vääräksi ja Hootonin kriminologiset teoriat eivät nykyisin nauti laajaa kannatusta.


title: Peroksidi

text: Peroksidi on yhdiste, joka sisältää yksinkertaisen happi-happi -sidoksen. Peroksidiyhdisteet voivat olla epäorgaanisia, jolloin ne koostuvat kationista ja O-anionista, tai orgaanisia peroksideja. Peroksideissa happi ilmenee poikkeuksellisesti hapetusluvulla -I. HO, (HOOH), vetyperoksidi on esimerkki peroksidista.


title: Peroksidi

text: Kansanomaisesti peroksidi-sana on tunnettu hiustenvaalennuksessa ja -valkaisussa ja mm. käsitteessä peroksidiblondi.


title: Sointu (äänilevytehdas)

text: Sointu oli ensimmäinen yksityinen äänilevyjen valmistaja ja julkaisija Suomessa. Sen perustivat Turkuun vuonna 1938 Herman Weber ja Fredrik Seeger.


title: Sointu (äänilevytehdas)

text: Äänitykset tapahtuivat muun muassa Turussa vapaapalokunnan tiloissa. Usko Kemppi oli heidän hovisäveltäjänsä, sanoittaja ja orkesterin kokooja. Saksalainen insinööri Dargatz valvoi äänityksien onnistumista. Silloin ei luotettu kaupungin sähkölaitoksen virran tasaisuuteen ja siksi rakennettiin laite joka pyöritti vahamassalevyjä oikealla nopeudella. n akustiikka tuotti hankaluuksia, siksi tarvittiin avuksi kankaita ja korkkimattoa.


title: Sointu (äänilevytehdas)

text: Turun Tähtituotanto on uudelleenjulkaissut Sointu-iskusäveliä CD:llä. Sointu-levymerkki on nykyään Turun Tähtituotannon käytössä ja omistuksessa.


title: Sointu (äänilevytehdas)

text: Soittajina ensimmäisillä levyillä olivat:


title: Tammuz

text: Tammuz on babylonialaisessa ja assyrialaisessa mytologiassa esiintyvä viljan ja kasvillisuuden jumala. Se vastaa Dumuzia, sumerilaisen rakkauden jumalattaren Inannan kuolevaa ja jälleensyntyvää puolisoa.


title: Tammuz

text: Tammuz on rakkauden jumalatar Ištarin puoliso. Hänen rakkautensa Ištariin oli todellista ja syvää, mutta Ištar aiheutti hänen kuolemansa lähettämällä hänet kuoleman valtakuntaan omasta sijastaan. Tämä teki Tammuzista ns. kulttihahmon, jota erityisesti naiset palvovat. Jokavuotisessa seitsemän päivää kestäneessä juhlassa he esittivät hänelle valituslauluja, voihkivat ja silpoivat kehoaan.


title: Tammuz

text: Viitteitä Tammuzista löytyy myös Vanhasta testamentista.


title: Tankkiveturi

text: Tankkiveturi on höyryveturi, jonka vesitankit ja polttoainetila on sijoitettu itse veturiin perässä vedettävän tenderin sijaan. Veturin vesi höyrystetään kuitenkin tulipesässä olevan avotulen avulla normaalin höyryveturin tapaan, eikä sitä tule sekoittaa höyrysäiliöveturiin (: tuleton veturi).


title: Tankkiveturi

text: Tankkiveturin tunnistaa pyörästömerkinnän lopussa olevasta kirjainkoodista: T kun kysymyksessä on normaalein sivutankein varustettu tankkiveturi, jos veturissa on kattilan päälle sijoitettu ns. satulatankki kyseinen kirjaintunnus on st ja jos tankki on rungon sisälle kattilan ja hytin alle sijoitettu runkotankki lyhenne on wt. Harvinaisin malli, jollainen oli mm. Jokioisten rautatien kahdessa ensimmäisessä Porter-veturissa, oli polttoainetilan yhteyteen sijoitettu takatankki jonka koodi on rt.


title: Tankkiveturi

text: Tenderivetureissa ei kyseistä kirjainkoodia ole.


title: Tankkiveturi

text: Joskus tankkiveturiin saattoi kuulua lisänä toimintasädettä lisäävä pienikokoinen polttoaine- ja vesivaunu eli tenderi. Tällöin puhuttiin puolitenderiveturista ja pyörästöä ilmaisevan lukusarjan takana oli kirjainlyhenne wtt


title: Tankkiveturi

text: Tankkivetureita käytettiin lyhyillä matkoilla ja järjestelijänä. Tankkiveturi, joka yleensä kulki yhtä hyvin kumpaankin suuntaan, oli erittäin suosittu kapearaiteisilla rautateillä, joilta huomattavalta osalta puuttui veturin kääntömahdollisuus - tai, kuten Jokioisten rautatiellä, radan profiilin vuoksi veturia ei edes saanut kääntää eli se ajoi aina takaperin toiseen suuntaan.


title: Iota Horologii

text: Iota Horologii on 50 valovuoden päässä Heilurikellon tähdistössä oleva Aurinkoa muistuttava tähti, joka on Aurinkoa 1,5 kertaa kirkkaampi. Tähti luokiteltiin aikaisemmin G3IV, nyt G0Vp. Tähdellä on eksoplaneetta. Q1 Eridani 7,3 valovuoden päässä on tätä tähteä lähin tunnettu tähti, jolla on eksoplaneetta.


title: Iota Horologii

text: Iota Horologiin seuralaisen 2,24 Jupiterin massaa tai yli, kiertoaika noin 311 päivää ja radan puoliakseli 0,91 AU. Radan soikeus 0,22.


title: Yleishyödyllinen asuntoyhteisö

text: Yleishyödyllinen asuntoyhteisö on asuntorakennuttamista harjoittava yhteisö, jolle on myönnetty oikeus hakea Valtion asuntorahaston aravalainaa vuokratalojen tai asumisoikeustalojen rakentamista varten.


title: Yleishyödyllinen asuntoyhteisö

text: Uudistuotannon rakentamista varten myönnettävien "arava-, korkotuki- ja takauslainojen" saajia on lailla rajoitettu. Rakennuttajan on oltava


title: Yleishyödyllinen asuntoyhteisö

text: Suuri lainansaajaryhmä ovat kunnat ja niiden suoraan omistamat osakeyhtiöt ja asunto-osakeyhtiöt. Nämä omaavat vajaat 60 % lainakannasta. Yleishyödyllisistä yhteisöistä neljä suurinta konsernia – Sato, TA, VVO ja Avara – omistavat 15 % lainakannasta. Saman 15 % omistavat yhteisöt, jotka tuottavat vanhus-, opiskelija- tai nuorisoasuntoja, tai asuntoja erityisryhmille. Viisi prosenttia lainakannasta on myönnetty eri yrityksille, pankeille ja vakuutuslaitoksille, loput pienemmille yleishyödyllisille asuntoyhteisöille.


title: Yleishyödyllinen asuntoyhteisö

text: Yleishyödyllisyyttä haetaan Asumisen rahoitus- ja kehittämiskeskus ARAlta. Edellytykset nimitykseen on määritelty vuokratalojen osalta aravalaissa (1189/93 §15a), ja korkotukilainojen osalta korkotukilaissa (604/2001 §24). ARA tutkii yhtiöiden "omistajataustan", "toimialan" ja "taloudelliset tiedot", ja nimeää yhtiön mikäli lain edellytykset täyttyvät.


title: Yleishyödyllinen asuntoyhteisö

text: Yleishyödylliseksi nimetty yhtiö sitoutuu noudattamaan yleishyödyllisyyden ehtoja, muun muassa "aravarajoituslaissa" määriteltyjä asuntoja koskevia käyttö- ja luovutusrajoituksia. ARAn tehtävänä on valvoa säännösten noudattamista. Mikäli yhtiön tilanne muuttuu - esimerkiksi omistussuhteet muuttuvat - sen on ilmoitettava asiasta ARAlle. ARAn tehtävänä on myös valvoa lainoitettujen yhtiöiden taloudellista tilannetta ja toiminnan mahdollisia riskejä.


title: Yleishyödyllinen asuntoyhteisö

text: Yleishyödyllisiksi nimettyjä yhteisöjä on vuoden 2007 alussa noin 450 kappaletta. Niistä noin 350 yhteisöä tuottaa asuntoja erityisryhmille. Nimetyistä yhteisöistä ARA ylläpitää julkista listaa.


title: Arzamas

text: Arzamas on kaupunki Nižni Novgorodin alueella Venäjällä. Kaupungin asukasluku vuonna 2010 oli noin 108 000.


title: Arzamas

text: Arzamasin teollisuus valmistaa instrumentteja, radioita, panssaroituja miehistönkuljetusvaunuja ja muita erikoisajoneuvoja. Kaupungissa on myös tislaamo.


title: Arzamas

text: Iivana Julma perusti Arzamasin vuonna 1578 mordvien asuttamalle alueelle. Vuonna 1737 paikkakunnalla oli 7 000 asukasta, kun siitä tuli Moskovaan johtavan tien tärkeä kuljetuskeskus. Paikka oli tunnettu hanhistaan, sipuleistaan ja nahkatöistään.


title: Arzamas

text: Katariina Suuri antoi Arzamasille vuonna 1781 viralliset kaupunkioikeudet. 1800-luvun alkupuolella kaupungissa oli yli kaksikymmentä kirkkoa ja katedraalia. Kaupunki jouduttiin rakentamaan uudelleen 1812 Napoleonin jäljiltä. Uudelleenrakennuksessa käytettiin empiretyylistä arkkitehtuuria.


title: Arzamas

text: Kaupungissa toimi 1802–1862 Aleksandr Stupinin taidekoulu, ja monet kuuluisat venäläiset opiskelivat siellä, mm. Vasili Perov.


title: Akseli Lahtinen

text: Akseli Lahtinen (s. 27. helmikuuta 1974) on menestynyt raviohjastaja. Hänellä on parhaimmillaan ollut yli 40 valmennettavaa hevosta. Hän aloitti ohjastamisen vuonna 1990 ja on ajanut joulukuuhun 2009 mennessä yli 7 600 starttia, joista voittoja on tullut yli 1000. Voittorahoja on hieman yli 3,3 miljoonaa euroa. Hänellä on ollut A-valmentajalisenssi vuodesta 2002. Vuonna 2007 Lahtinen ylitti 200 voiton rajan vuodessa urallaan ensi kertaa. Hän on kertonut suurimman unelmansa olevan Elitloppetin voitto omalla valmennettavalla.


title: Akseli Lahtinen

text: Vuoden 2014 kevään jälkeen hän ei ole ajanut lähtöäkään Suomessa.


title: Akseli Lahtinen

text: V75-tähti Lixys Star, Vermon Derbyn talvisuosikki Rosi's Soremonda ja uran alkuajoilta Allyhills Darwin (37 voittoa).


title: Arto Hammar

text: Arto Hammar (s. 1960 Kisko) on suomalainen raviohjastaja ja -valmentaja, joka on vuonna 1978 alkaneella urallaan ohjastanut yli 700 voittoa. Hän on toiminut valmentajana Turussa Metsämäen raviradalla vuodesta 2007 lähtien.


title: Arto Hammar

text: Vuonna 2013 Hammar ohjasti ravikuningattaren tittelin Kuopion kuninkuusraveissa tammalla Marimin.


title: American Anthropological Association

text: American Anthropological Association () on vuonna 1902 perustettu Yhdysvalloissa toimivien antropologien järjestö. Se ilmoittaa olevansa suurin antropologian ammattilaisten järjestö maailmassa. Järjestön tavoitteena on edistää antropologian tutkimusta, levittää antropologista tietoa ja sen sovellutuksia ihmiskunnan ongelmien ratkaisuun ja edustaa tieteenalaa kansallisesti sekä kansainvälisesti. Järjestöllä on nykyisin keskimäärin 10 000 jäsentä ja sen vuosittaiset kokoukset keräävät yli 5 000 osallistujaa.


title: Seppo Markkula

text: Seppo Markkula (s. 1961) on suomalainen raviohjastaja. Hän asuu Porissa ja toimii lainaohjastajana. Hän on ohjastanut raveissa 32 vuotta ja ajanut yli 14 000 lähtöä, joista hän on voittanut yli 1500. Tuhannennen voittonsa hän ajoi tammikuussa 2010. Vuonna 2013 Markkula ajoi eniten voittoja urallaan, 123 kappaletta. Voittorahoja hän on kerännyt koko uransa aikana yli neljä miljoonaa euroa. Yksi parhaita Markkulan valmentamia ja ohjastamia hevosia oli Joyeuse d'Or joka juoksi useita Suomen ennätyksiä.


title: Seppo Markkula

text: Markkulan viimeisin menestyshevonen on Janne Ranta-Krenkun valmentama tamma She Loves You, jolla hän on saavuttanut useita suurkilpailuvoittoja.


title: Vierasmaalisääntö

text: Vierasmaali on erityisesti jalkapallossa mutta myös muissa urheilulajeissa käytetty sääntö, jota sovelletaan ratkaistaessa voittaja kahden joukkueen välisissä kahden osaottelun ottelusarjoissa.


title: Vierasmaalisääntö

text: Sääntöä käytetään, kun ottelusarja on tasan kahden osaottelun jälkeen. Silloin voittaja on joukkue, joka on tehnyt enemmän maaleja vierasottelussaan. Mikäli silläkään ei saada eroa joukkueiden välille, pelataan jatkoaika ja mahdollinen rangaistuslaukauskilpailu.


title: Vierasmaalisääntö

text: Jalkapallon eurooppalaisissa seurajoukkuekilpailuissa sääntöä alettiin käyttää Cup-voittajien cupissa vuonna 1965 vaihtoehtona arvonnalle ja puolueettomalla kentällä pelattavalle uusintaottelulle.


title: Vierasmaalisääntö

text: Vierasmaalisääntöä on arvosteltu ajoittain. Keskustelua vierasmaalisääntö herätti muun muassa keväällä 2003, kun Milanon seurat AC Milan ja Inter kohtasivat Mestarien liigan välierissä. Ensimmäinen osa San Siro -stadionilla, jossa AC Milan oli merkitty kotijoukkueeksi, päättyi 0–0, ja kun toinen osaottelu samalla fyysisellä stadionilla (nimeltään Stadio Giuseppe Meazza -stadion Interin ollessa kotijoukkue) päättyi 1–1, eteni AC Milan loppuotteluun vierasmaalisäännön perusteella. Kaudella 2008–2009 Mestarien liigan välierissä kohtasivat FC Barcelona ja Chelsea. Ensimmäinen osaottelu päättyi 0–0 ja toinen 1–1, jolloin FC Barcelona eteni loppuotteluun vierasmaalisäännön perusteella. Syksyllä 2018 monet eurooppalaisten huippujoukkueiden valmentajat avasivat Euroopan jalkapalloliitto UEFA:n kanssa keskustelun säännön poistamiseksi.


title: Ari Moilanen

text: Ari Moilanen (s. 1961) on yksi Suomen menestyneimmistä raviohjastajista. Vihdissä asuva Moilanen oli marraskuussa 2015 ajanut yli 47 000 starttia voittaen niistä yli 6 000. Voittorahoja oli tuolloin kertynyt yli 21,7 miljoonaa euroa. Hänellä on A-ajolupakortti ja D-lisenssi.


title: Teollisuusveturi

text: Teollisuusveturi on teollisuuslaitosten käyttöön varta vasten suunniteltu tai normaalimallista muunnettu veturi. Tyypillisimmät erot linja- ja järjestelyvetureihin nähden ovat koneiston painopisteen siirto voimaan eikä nopeuteen, halkaisijaltaan pienemmät pyörät ja raskaiden junarunkojen siirtelyssä tarvittavat lisäpainot.


title: Teollisuusveturi

text: Tyypillisiä normaalimalleista muunnettuja teollisuusvetureita ovat Karhulan–Sunilan Rautatien ja UPM-Kymmene Oyj:n omistamat, Dv12–veturin alustalle ja korille rakennetut Move90–veturit, joissa on alkuperäisen V16-moottorin tilalla V12, halkaisijaltaan pienemmät pyörät ja 15 tonnin lisäpainot, tai Seikun saha Oy:llä käytössä ollut, VR:n Tve4–ratakuorma-auton teollisuusversio Move250B.


title: Teollisuusveturi

text: Varta vasten teollisuuskäyttöön suunniteltuja ovat mm. Valmetin Move66 sekä Lokomon C600 ja Kisko-Kalle. Move66 ja C600 ovat olleet todellinen menestystarina. Vetureiden omistajat ovat vaihdelleet useasti, ja vasta 2000-luvulta alkaen niiden käyttö on vähentynyt kasvavien junapainojen takia. Kisko-Kalle oli oman aikansa menestystarina; ne olivat käytössä Valtionrautateillä sekä hyvin useilla teollisuuslaitoksilla 1950-luvulta aina 1970-luvun loppuun. Myös 1991 Transtech Oy:ltä valmistunut uuden sukupolven N-veturi oli erityisesti teollisuuskäyttöön suunniteltu.


title: Teollisuusveturi

text: Vuosina 2009 - 2010 saatiin ajokuntoon vanhin olemassa ollut teollisuusveturi, Vk4 Leena, Borsig 7858/1910, 0-4-0wt. Se on sijoitettu Suomen Rautatiemuseoon Hyvinkäällä.


title: Ari Kela

text: Ari Kela (s. 1958) on suomalainen raviohjastaja. Hän asuu Lempäälässä. Hänellä on A-ajolupa ja D-lisenssi. Vuoden 2013 loppuun mennessä hän on ohjastanut 10 827 ravilähtöä, joista hän on voittanut 1 188 lähtöä. Palkintorahoja hän on voittanut yli 3 miljoonaa euroa.


title: Iltavilli

text: Iltavilli on Tommi Läntisen neljäs albumi. Se julkaistiin vuonna 1999.


title: Käänteisosmoosi

text: Käänteisosmoosi (eng. "Reverse Osmosis", "RO") on prosessi, jossa paineen avulla pakotetaan liuotin (yleensä puhdas vesi) liikkumaan puoliläpäisevän kalvon läpi väkevämmästä liuoksesta laimeampaan päin, eli osmoosiin nähden väärään suuntaan. Käänteisosmoosia on käytetty 1970-luvulta asti veden puhdistamiseen, sekä suolattoman veden tekemiseen merivedestä, että erityisen puhtaan veden valmistamiseen lääketieteen, teollisuuden ja muihin tarpeisiin. Sen avulla voidaan myös tehdä tiivisteitä esimerkiksi tuoremehusta ilman kuumentamista.


title: Käänteisosmoosi

text: Puhtaan veden erottamista merivedestä varten tarvitaan paine, joka on suurempi kuin meriveden aiheuttama osmoottinen paine. Se on noin 29 kPa. Käänteisosmoosilaitteistolla saadaan 95 % suoloista pois. Se riittää hyvin esimerkiksi veneilijöiden juomavesitarpeisiin.


title: Käänteisosmoosi

text: Sotkamossa sijaitseva Talvivaaran kaivos on teollisessa mitassa käänteisosmoosia prosessivesiensä hallintaan käyttävä kemianteollisuuslaitos.


title: Saša Bjelanović

text: Saša Bjelanović (s. 11. kesäkuuta 1979 Zadar, Jugoslavia) on kroatialainen jalkapalloilija, joka edustaa Pordenone Calciota.


title: Tähtilaiva (albumi)

text: Tähtilaiva on Tommi Läntisen viides albumi. Se julkaistiin 19. elokuuta 2002.


title: Läyliäinen

text: Läyliäinen on osa Lopen kuntaa ja sijaitsee kunnan eteläkärjessä. Kylää halkoo seututie 132. Lähimmät kaupungit ovat Karkkila (20 km), Hyvinkää (25 km) ja Riihimäki (30 km). Etäisyydet muihin kaupunkeihin: Hämeenlinna 60 km, Helsinki 60 km, Tampere 130 km, Turku 150 km.


title: Läyliäinen

text: Vuonna 2000 Läyliäisissä oli 1 210 asukasta. Läyliäisissä on myös paljon mökkejä, joista suurin osa sijaitsee Keihäsjärven ja Heratuksen alueella.


title: Läyliäinen

text: Läyliäisten taajama-alueen asutus on lisääntynyt tuntuvasti viime vuosien aikana. Suurin osa asukkaista asuu omakotitalossa. Läyliäisten taajaman osia ovat Ruunankorpi, Holmanpelto, Sairila, Väänteenmäki, Rekolanpelto ja uutena alueena Karpalisto, jonka tontit saatiin myyntiin kesällä 2008. Läyliäisten haja-asutusalueen osia ovat Maakylä, Järventausta, Soltinmutka, Suivala, Haapastensyrjä, Mustajoki, Niinimäki, Talola, Nuijamäki ja Patoja.


title: Läyliäinen

text: Läyliäisissä on kaksi ruokakauppaa, rauta- ja maatalouskauppa, kaksi baaria (Bar Parooni ja Ketunkolo) joista saa myös lounasta sekä grilliruokaa, asiamiesposti, matkahuolto (asiamiespiste), yksi kukkakauppa, käsityöpuoti, alakoulu, päiväkoti, lasten- ja äitiysneuvola sekä terveydenhoitajan vastaanotto, Nesteen huoltoasema jonka yhteydessä on myös hampurilaisravintola Rolls, parturi-kampaamo, fysikaalinen hoitopalvelu ja taksi. Yläkoulu, lukio, apteekki, terveysasema ja Alko ovat Lopen kirkonkylällä noin 12 kilometrin päässä. Vuonna 2018 alkuvuodesta apteekin etäpalvelupiste toimii myös toisessa ruokakaupoista. Etäpisteeseen voi tilata reseptilääkkeitä ja sieltä voi ostaa mm. ensiaputarvikkeita.


title: Läyliäinen

text: Läyliäisissä on hyvät edellytykset liikunnan harrastamiseen. Kylässä on kaksi kunnan ylläpitämää uimarantaa, kuntorata jossa on valaistu 1,2 km latu ja valaisemattomat ladut 3 km, 5 km ja 8 km, Läyliäisten urheilualue - monitoimikenttä, pesäpallo, jalkapallo, 8 beach volley -kenttää, yleisurheilun suorituspaikat. Talvella pylväsvalaistu jääkiekkorata sekä valaistu yleisluistelualue.


title: Läyliäinen

text: Kylällä on myös yhteisiä kokoontumistiloja eri tarkoituksiin. Maa- ja kotitalousseuran rakennus Seurala soveltuu juhla- ja kokouskäyttöön. Lopen seurakunnan Keitaalla kokoontuvat erilaiset lasten ja nuorten kerhot ja siellä järjestetään myös hartauksia. Läyliäisissä on myös kyläläisten talkootyönä vuonna 1936 rakentama rukoushuone, joka on lähinnä kesäkäytössä.


title: Läyliäinen

text: Paikalliset yhdistykset järjestävät aktiivisesti toimintaa kyläläisille. Läyliäisläisiä yhdistyksiä ovat Läyliäisten Luja, Läyliäisten maa- ja kotitalousseura, Läyliäisten kylätoimikunta, Talvion riistamiehet, Läyliäisten eränkävijät, Maakylän Ilves, Lopen vpk:n Läyliäisten osasto, Läyliäisten käsityöseura ja Maakylän Marttayhdistys.


title: Läyliäinen

text: Läyliäisten suosituimpia kylätapahtumia ovat Maa- ja kotitalousseuran järjestämät Suvipäivälliset ja Läyliäisten Lujan järjestämä Läyliäisten Kesärieha sekä kesäkuussa järjestettävä Perunarock.


title: Läyliäinen

text: Läyliäisen Kaunisniemessä sijaitsee Helsingin ortodoksisen seurakunnan leirikeskus.


title: Läyliäinen

text: Kylän keskus tunnettiin aikaisemmin nimellä Talvio. Tuolloin keskusta sijaitsi noin kilometrin päässä kylän nykyisestä keskustasta Helsinkiin päin, Soltinmutkan paikkeilla. Vuonna 1912 rakennetun Hyvinkään–Karkkilan rautatien myötä kylän keskusta siirtyi nykyiseen paikkaansa. Vanhan aseman varasto ja vesikoppi muistuttavat yhä läyliäisläisiä kylän historiasta, vaikka rata purettiin jo vuonna 1967. Nimi Talvio poistui osoitteista ja koko alueen nimeksi tuli Läyliäinen.


title: Läyliäinen

text: Kylä eli 1950-luvulla kulta-aikaansa rautatien imussa. Asukkaita oli yli 1500 ja kylässä oli muun muassa kaksi pankkia, neljä kauppaa, meijeri, huonekalu- ja nahkatehdas, elokuvateatteri ja matkustajakoti.


title: Läyliäinen

text: Läyliäisissä on Metsäntutkimuslaitoksen metsänjalostusyksikkö. Se oli vuoteen 2000 Metsänjalostussäätiön toimipaikka ja kasvatuslaitos. Toimipaikan yhteydessä on kotimaisten puulajien erikoismuotojen rotupuisto.


title: Läyliäinen

text: Suosituimmat puolueet Läyliäisten äänestysalueella kunnallisvaaleissa 2012 olivat Suomen Keskusta (40,3 %), Kansallinen Kokoomus (26,3 %), Perussuomalaiset (11,5 %), Suomen Sosialidemokraattinen Puolue (10,1 %), Vasemmistoliitto (6,4 %) ja Vihreä liitto (4,6 %). Eduskuntavaaleissa 2011 suosituimmat olivat Perussuomalaiset (24,4 %), Kansallinen Kokoomus (23,7 %), Suomen Keskusta (22,4 %) Suomen Sosialidemokraattinen Puolue (14,3 %) Vasemmistoliitto (5,5 %) ja Vihreä liitto (4,2 %). Äänestysprosentti oli 70,1. Eduskuntavaaleissa 2007 suosituimmat puolueet olivat keskusta (36,3 %), kokoomus (27,3 %) ja SDP (17,3 %). Äänestysprosentti oli 68,2.


title: Läyliäinen

text: Läyliäisissä on kuvattu neljä pitkää elokuvaa, "Sillankorvan emäntä" vuonna 1953, "Riihalan valtias" vuonna 1956, osia Aki Kaurismäen tuottamasta ja Gilles Charmantin ohjaamasta "Iron Horsemenistä" (vuonna 1994) sekä "Kovia miehiä" (vuonna 1999)


title: Move66 ja Move67

text: Move66 ja sen sisarmalli Move67 ovat Valmetin rakentamia teollisuusvetureita. Niitä valmistettiin vuosina 1967–1982. Move66-vetureita on valmistettu 23 kpl ja Move67-veturia 1 kpl. Vetureita on runsaasti eri teollisuuslaitosten käytössä. Osa vetureista toimitettiin Ruotsiin.


title: Move66 ja Move67

text: Ulkomuodoltaan veturi muistuttaa typistettyä Dv12 -dieselveturia. Veturi on myös hyvin samankaltainen kuin Lokomon C600, itse asiassa sitä voidaan sanoa rinnakkaismalliksi. Ulkonäkökin on hyvin samankaltainen, Move66/67 on koriltaan vain hiukan pyöreämpimuotoinen. Move67 poikkeaa Move66:sta lähinnä suuremman massan ja vetovoiman osalta.


title: Move66 ja Move67

text:
Veturin akselijärjestys on C, eli veturissa on kolme akselia joista kaikki ovat vetäviä. Veturissa ei ole telejä, vaan jokainen pyöräkerta on suoraan kiinni alustassa.
Move66- ja 67-veturit on varustettu hydraulisella voimansiirrolla. Veturi on tarkoitettu vaihtotyöhön, joten sen ominaisuudet keskittyvät enemmän voimaan kuin nopeuteen. Moottorina on 545 hevosvoiman GM 16V-71N -dieselmoottori ja vaihteistona hydraulinen TwinDisc CF 13800. Veturin suurin nopeus on 25-65 km/h.


title: Move66 ja Move67

text: Move66- ja 67-vetureiden alustaan on lisätty painolevyjä paremman irtiottokyvyn saavuttamiseksi. Move66-veturin paino työkunnossa on 45 tonnia ja Move67:n 60 tonnia.


title: Move66 ja Move67

text: Molempien veturien olemassaolo on malliesimerkki onnistuneesta suunnittelusta; vasta vuosituhanteen vaihteen jälkeen veturien käyttö on vähentynyt jonkin verran, kun junapainot ovat alkaneet vaatia järeämpiä vetureita. Muun muassa UPM-Kymmene Oyj Kuusankoskella on myynyt Move66-veturinsa, koska 1990-luvun lopussa ostettu Dv15-veturi (nro 2000) on teholtaan riittävä järjestelemään aina vain kasvavia junarunkoja. Sittemmin UPM Kymi on luopunut omien vetureiden käytössä kokonaan.


title: Move66 ja Move67

text: Romutuskausikin on lähtenyt hiljalleen käyntiin; pari vanhinta Move66-yksilöä on jo romutettu, mutta veturien palvelu jatkuu näin näkymin vielä kauan varakalustona, ratatyökoneina ja peruskorjattuna teollisuuskäytössä. Muun muassa Maansiirto Veli Hyyryläinen on hankkinut ratatyökoneeksi kaksi Move66-veturia.


title: Move66 ja Move67

text: Wihuri Oy Witraktor suunnittelee Move66-vetureille modernisointiohjelmaa. Alustavan suunnitelman mukaan veturista jää käyttöön runko, akselistot sekä ohjaamon ja konepeittojen runkorakenteet. Voimansiirto uusitaan kokonaan. Ohjaamoon toteutetaan ääni-, lämpö-, ja tärinäeristys. Myös veturin instrumentointi ja hallintalaitteet uusitaan, akselistot kunnostetaan ja kaikki osat pintakäsitellään uudelleen. Korjausten toteutuspaikka on pääosin Ruukin ajoneuvokorjaamo Raahessa.


title: Move66 ja Move67

text: Yksi vetureista, 7/1971, on luovutettu Haapamäelle museokäyttöön.


title: M/S Finneagle

text: M/S Finneagle () on Finnlinesin omistama ro-ro/matkustaja-alus. "Finneagle" on valmistunut vuonna 1999 Astilleros Españolesin telakalla Puerto Realissa, Espanjassa. Kuollutta painoa aluksella on 7 456 tonnia ja sen jääluokitus on 1A eli se pystyy useimmissa jääolosuhteissa kulkemaan yksin. Alus on rekisteröity Suomen lipun alle, ja nykyään se liikennöi reitillä Naantali–Kappelskär. Finnlinesin omistukseen alus rekisteröitiin 29. lokakuuta 1999.


title: M/S Finneagle

text: Finneaglen sisaralukset ovat M/S Finnclipper, M/S Finnfellow ja M/S Stena Germanica.


title: M/S Finneagle

text: Lokakuussa 1995 Stena Ferries Ltd. Lontoosta tilasi aluksen. Kölinlasku tapahtui 26. kesäkuuta 1997 ja vesille alus laskettiin "Stena Seapacer II" –nimisenä 18. huhtikuuta 1998. 25. kesäkuuta 1997 Finnlines hankki aluksen haltuunsa sopimuksen mukaan.


title: M/S Finneagle

text:
5. lokakuuta 1999 alus luovutettiin irlantilaiselle Youngstar Ltd:lle ja Stena Ferries Ltd. otti aluksen haltuunsa ja samalla se sai nykyisen "Finneagle"-nimensä. Samana päivänä alus siirtyi Stena Rederi Ab:n tilausliikenteeseen ja se myös myytiin Finnlines-yhtymään kuuluvalle Poseidon Schiffahrt AG:lle Lyypekkiin Saksaan. 14. lokakuuta alus saapui Saksan Travemündeen. 29. päivä se rekisteröitiin Finnlinesin omistukseen Tukholmaan ja seuraavana päivänä se siirtyi Ruotsin alusrekisteriin. Marraskuun alussa 1999 Finneagle aloitti liikennöinnin Naantalin ja Kapellskärin välillä.
1. marraskuuta 2002 laivan hallinta siirtyi Nordö Link -varustamolle Malmöhön. 18.– 24. heinäkuuta 2005 välisen ajan Finneagle oli kunnostettavana Kapellskärissä. 14. marraskuuta 2007 alus siirtyi Finnlines Abp:n omistukseen. Lippuvaltiona säilyi edelleen Ruotsi.


title: M/S Finneagle

text: 8. toukokuuta 2008 Finneagle ja alankomaalainen rahtialus välttivät täpärästi törmäyksen Lemlandiin kuuluvalla merialueella Ahvenanmaalla. Tilanne sattui aamuyöllä vähän kello kolmen jälkeen. Vaaratilanne syntyi, kun alankomaalaislaiva ei ollut noudattanut asiaankuuluvia väyliä. Finneagle sai kuitenkin vältetyksi törmäyksen kaarrettuaan voimakkaasti tyyrpuurin suuntaan.


title: M/S Finneagle

text: 29. maaliskuuta 2009 havaittiin Naantalin satamassa runsaasti öljyä vedessä. Varsin nopeasti päästön lähteeksi varmistettiin Finneagle ja Naantalin satama rajattiin öljypuomeilla. Finneaglesta valui mereen kevyttä polttoöljyä Naantalin sataman ja Ahvenanmaan välille noin viisi kuutiota. Rajavartiolaitos määräsi 22 588 euron öljynpäästömaksun Finnlines-varustamolle, siihen mennessä Suomen suurimman. Alueelta ei löytynyt likaantuneita lintuja tai eläimiä, mutta poliisille tuli 3–4 ilmoitusta rannoille ilmenneistä haitoista Naantalista. Suomen ympäristökeskuksen mukaan ”Öljypäästö on ollut laaja.” Ruotsin liikennehallituksen tekemän selvityksen mukaan päästön syy oli huono tuuri. ”Niin monet yksityiskohdat ja olosuhteet myötävaikuttivat öljypäästöön, että aiheellisesti voidaan katsoa sen tapahtuneen Murphyn lain mukaisesti”, tiivistää raportti.


title: M/S Finneagle

text: Alus oli 10. huhtikuuta 2009 viimeistä päivää liikenteessä välillä Naantali–Kapellskär ja 15. huhtikuuta 2009 se aloitti liikennöinnin välillä Travemünde–Malmö. 5.10.2012 lähtien alus on liikennöinyt Suomen lipun alla ja 13.11.2012 lähtien jälleen Naantali–Kapellskär-reitillä.


title: Harjunpää

text: Harjunpää voi tarkoittaa:


title: Ksii Scorpii

text: Ksii Scorpii (ξ Scorpii/ξ Sco/Xi Scorpii/Xi Sco) on ainakin viisinkertainen tähti Skorpionin tähtikuviossa.


title: Ksii Scorpii

text:
Tähdet ovat jakautuneet kahteen ryhmään, toisessa ovat tähdet ABC ja toisessa
DE. Ryhmien väli on 4,67 kaariminuuttia eli 280 kaarisekuntia. A:n ja B:n väli on
0,76 kaarisekuntia eli yli 21 AU, ja kiertoaika 46 vuotta. Ksii Scorpii C on 7,7 kaarisekunnin päässä, kymmenen kertaa väliä A-B kauempana.
D:n ja E:n väli on 11,5 kaarisekuntia eli 320 AU.
81 kaarisekunnin päässä oleva tähti Ksii Scorpii F voi liittyä tai olla liittymättä tähän viitostähteen.


title: Shjon Podein

text: Shjon Podein (s. 5. maaliskuuta 1968 Rochester, Minnesota) on yhdysvaltalainen entinen ammattilaisjääkiekkoilija. Tappelijana tunnettu Podein pelasi NHL-urallaan Edmonton Oilersissa, Philadelphia Flyersissa, Colorado Avalanchessa ja St. Louis Bluesissa. Kaudella 2000–2001 Podein voitti Coloradossa Stanley Cupin, sekä King Clancy Memorial Trophyn.


title: Shjon Podein

text: Podein aloitti jääkiekon jo high schoolissa. Hän pelasi koulunsa John Marshall High Schoolin joukkueessa ja jatkoi sieltä Minnesota-Duluthin yliopistoon. Ensimmäisen yliopistokiekkokauden jälkeen Edmonton Oilers varasi Podeinin vuoden 1988 NHL:n varaustilaisuudessa numerolla 166. Podein jatkoi yliopistossa valmistumiseensa asti, ja siirtyi sitten ammattilaisuralle kaudella 1990–1991 Edmontonin farmijoukkueeseen Cape Breton Oilersiin.


title: Shjon Podein

text: Ammattilaisuransa alkupuolella Podein matkasi NHL:n ja AHL:n välillä useaan otteeseen. Neljän sopimuskauden aikana Podein sai vain 68 ottelua peliaikaa Edmontonissa. Tilanne muuttui kaudeksi , jolloin Podein solmi sopimuksen Philadelphia Flyersin kanssa. Hän vakiinnutti paikkansa joukkueen kokoonpanossa tärkeänä alivoimapelaajana. Podein pelasi viisi kautta Philadelphiassa, joista paras kausi oli , jolloin joukkue eteni Stanley Cup -finaaleihin saakka.


title: Shjon Podein

text: Aivan kauden alussa Philadelphia myi Podeinin Colorado Avalancheen vaihdossa Keith Jonesiin. Coloradossa Podein jatkoi tärkeän alivoimapelaajan rooliaan, ja hänen sanotaan olleen avainasemassa pudotuspeleissä, jolloin Colorado voitti Stanley Cupin. Samalla kaudella Podein palkittiin King Clancy Memorial Trophylla tunnustuksena hänen hyväntekeväisyystyöstään. Podeinin aika Coloradossa päättyi seuraavalla kaudella kun hänet myytiin St. Louis Bluesiin vaihdossa Mike Keaneen.


title: Shjon Podein

text: Podein pelasi Bluesissa kaksi kautta ja sopimuksen päätyttyä vuonna 2003, hän siirtyi Ruotsin alasarjaan HockeyAllsvenskaniin Växjö Lakersin joukkueesen. Podein pelasi siellä myös yli, minkä jälkeen hän pelasi vielä vuoden Japanissa Nikkō Ice Bucksissa kunnes lopetti uransa vuonna 2006.


title: Jodelle Ferland

text: Jodelle Micah Ferland (s. 9. lokakuuta 1994 Nanaimo, Brittiläinen Kolumbia) on kanadalainen näyttelijä. Hän on näytellyt useissa televisiosarjoissa ja muun muassa elokuvissa "Tideland" (2005) ja "Silent Hill" (2006).


title: Jodelle Ferland

text: Ferland aloitti näyttelijän uransa esiintymällä neljävuotiaana televisioelokuvassa "Mermaid" (2000), josta hän oli ehdolla Daytime Emmy -palkinnon saajaksi. Siitä lähtien hän on esiintynyt lähes neljässäkymmenessä televisiosarjassa ja elokuvassa. Hänet tunnetaan myös elokuvista "Silent Hill" sekä "Tideland", josta Ferland oli ehdolla parhaan naispääosan Genie-palkinnon saajaksi Kanadassa.


title: Existenz

text: Existenz voi tarkoittaa


title: Pituuskasvu

text: Pituuskasvu on ihmisen pituuden kasvamista. Pituuskasvu kestää syntymästä aikuisiän alkuun. Nopein pituuskasvu tapahtuu vauvaiällä ja varhaisesessa lapsuudessa (vuosien 0 ja 3 välillä), mutta toinen nopea vaihe eli murrosiän kasvupyrähdys tapahtuu vasta yleensä 10–17-vuotiaana. Kasvupyrähdyksen alkaminen on yksilöllistä ja sen alkaminen yksilöiden välillä vaihtelee usealla vuodella, tytöillä se tosin ajoittuu keskimäärin kahta vuotta aikaisemmaksi kuin poikien, ollen huipussaan jo keskimäärin noin 12,5-vuotiaana, kun taas pojilla kasvun huippu osuu keskimäärin noin 14,5 vuoden ikään. Kasvupyrähdys kestää pari vuotta, jonka jälkeen pituuskasvu nopeassa tahdissa hidastuu ja päättyy. Kasvupyrähdyksen alussa murrosikäisellä on yleensä valtavan kova tarve saada ravintoa. Murrosiässä tyttö kasvaa yleensä 7–10 cm vuodessa ja poika 9–12 cm vuodessa. Varhaiskasvun ja murrosiän välille jää pidempi hitaampi kasvuvaihe, jolloin lapsi kasvaa tasaisesti 4–7 cm vuodessa. Liiallinen pituuskasvu voi olla haitallista, sillä se voi aiheuttaa ryhtihäiriöitä. Pituuskasvu voi hidastua liian vähäisestä ravinnon saannista. Pituuskasvu on yleensä perinnöllistä.


title: Huh hellettä!

text: Huh hellettä! on vuonna 1985 valmistunut ja 1986 MTV:llä lähetetty suomalainen komediasarja. Sarjan käsikirjoitti Pertti Reponen ja ohjasi Vesa Nuotio.


title: Huh hellettä!

text: Huh hellettä! julkaistiin DVD:nä 18. huhtikuuta 2007.


title: Valkoinen ruotsinhirvikoira

text: Valkoinen ruotsinhirvikoira on ruotsalainen metsästyskoirarotu. Rodun synnystä on olemassa kaksi teoriaa. Virallisen teorian mukaan se on jämtlanninpystykorvan mutaatio, toisen teorian mukaan taas väri on peräisin valkoisesta laikasta, joka periytti värin jälkeläisilleen.


title: Valkoinen ruotsinhirvikoira

text: Rotu on ollut Ruotsissa hyväksytty vasta vuodesta 1993. Se on kuitenkin Ruotsissa hyvin yleinen metsästyskoirarotu. Suomessa koiria on vasta noin 500. Ensimmäinen pentue syntyi Suomessa 2000.


title: Valkoinen ruotsinhirvikoira

text: Koira on luonteeltaan ystävällinen ja pyrkii miellyttämään omistajaansa. Kotona jotkut yksilöt ilmoittavat vieraiden tulon ja se on erinomainen seurakoira metsästysajan ulkopuolella. Valkoinen ruotsinhirvikoira sopii erinomaisesti metsästysajan ulkopuolella myös perhekoiraksi. Se pysyy kaukana tappeluista ja on lähes aina ystävällinen toisille koirille. Kotioloissa valkoinen ruotsinhirvikoira tulee aina rapsutettavaksi miellyttääkseen isäntäänsä. Se on nopea oppimaan ja se on melko helppo kouluttaa.


title: Purppuranuolikko

text: Purppuranuolikko ("Nemateleotris helfrichi") on nuolikoihin kuuluva kala.


title: Purppuranuolikko

text: Purppuranuolikko kasvaa noin 6 cm pitkäksi. Sen vartalo on puikkomainen. Pää on keltainen, otsa ja vartalo punavioletti ja evät vihreät.


title: Purppuranuolikko

text: Purppuranuolikko elää luonnossa Fidži-saarten lähellä. Se viihtyy syvemmällä kuin muut sukulaislajit, tyypillisesti noin 40 metrin syvyydessä.


title: Purppuranuolikko

text: Purppuranuolikko puolustaa reviiriään aggressiivisesti muita saman lajisia kaloja kohtaan. Toisaalta se säikähtää helposti ja säntäilee silloin päättömästi, joten piilopaikkoja pitää olla, ja on syytä varmistua, ettei akvaariosta ole helppoa hypätä ulos.


title: Purppuranuolikko

text: Purppuranuolikko syö eläinplanktonpitoista ruokaa sekä vedestä että pohjalta.


title: Back in Yer Face

text: Back In Yer Face on Hanoi Rocksin viidestoista single, joka ilmestyi 3. syyskuuta 2005 kaupallisesti vain Japanissa. Single on nauhoitettu, miksattu ja masteroitu Petri Majurin johdolla vuosina 2004-2005 Seawolf Studios -studioilla, Helsingissä. Single on albumilta Another Hostile Takeover, joka ilmestyi 25. marraskuuta 2005.


title: Back in Yer Face

text: Single käsittää "Back In Yer Face"-kappaleen lisäksi kappaleet "Keep Our Fire Burning" ja "Better High". Keep Our Fire Burning julkaistiin aiemmin Suomessa omana singlenään, mutta sitä ei löydy itse varsinaiselta albumilta. "Back In Yer Face" kuuluu "Another Hostile Takeover"-albumin hitteihin ja siitä on julkaistiin musiikkivideokin 23. helmikuuta 2007.


title: Back in Yer Face

text: Suomessa Back In Yer Face-single julkaistiin promosingleinä "Back In Yer Face / Better High / Dear Miss Lonely Hearts" ja "Back In Yer Face / Better High".


title: Back in Yer Face

text: Single on ainut yhtyeen julkaisu, jolla Stevie Klasson ehti soittaa. Klassonin korvasi pian Conny Bloom.


title: Spermapankki

text: Spermapankki on laboratorio tai laitos, jossa säilytetään siemennestettä myöhempää keinohedelmöitystä varten. Ensimmäiset kaksi spermapankkia perustettiin Iowa Cityyn Yhdysvaltoihin ja Tokioon Japaniin vuonna 1964. Eläinten siemennestesäilytyksestä puhuttaessa käytetään myös termiä siemenpankki.


title: Spermapankki

text: Spermapankit myös mahdollistavat ihmisten valita millaisia perintötekijöitä he haluavat perillisilleen.


title: Spermapankki

text: Siemenneste varastoidaan pieniin koeputkiin, jotka jäädytetään nestemäiseen typpeen pitkää varastointiaikaa varten. Näin siemennesteen säilyvyys voi kuitenkin pysyä käyttökelpoisena jopa 20 vuotta.


title: Spermapankki

text: Suomessa toimii spermapankki Turussa, Oulussa ja Helsingissä.


title: Chhau

text: Chhau-tanssit ovat intialaisia tansseja. Ne ovat erikoinen sekoitus esi-hindulaista, hindulaista ja heimotanssityyliä. Chhauta tanssitaan viisi päivää kestävien Chaitra-parva festivaalien aikaan. Chaitra-parvan aikaan ihmiset kiittävät Shivaa ja Shaktia, eli maskuliinista ja feminiinistä prinsiippiä sekä luontoäidin anteliaisuutta ihmiselle. Festivaalit ovat yleensä huhtikuun puolivälissä. Chhau-tansseja näkee Länsi-Bengalin Puruliassa, Orissassa sijaitsevassa Mayurbhanjissa, Biharin Seraikellassa sekä joissakin etäisemmissä alueen kylissä.


title: Chhau

text: Tanssi on eräänlainen festivaaliin kuuluva rituaali, joka alkaa ensimmäisenä päivänä sillä, että alimpan kastiin kuuluvat naiset tuovat joesta vettä saviruukuissa pyhälle paikalle ja alkavat tanssia villisti saavuttaen transsin. Shivalle annettujen eläinuhrien aikana ja sen jälkeen yöhön asti tanssii kolmetoista miestä jotka edustavat kaikkia kasteja.


title: Chhau

text: Seuraavana päivänä teemana on Hanuman, ja kolmantena päivänä Krishna. Neljäs päivä on varattu Kalin juhlimiselle ja viimeinen päivä symboloi kuolemaa ja jälleensyntymää. Joka päivälle on omat tanssinsa. Viimeisen päivän tanssissa on kohtaus jossa päähenkilö on kääritty kääriliinaan ja valmis polttohaudattavaksi. Juuri kun tuli on syttymässä herää ruumis henkiin ja alkaa tanssia. Juhlan lopussa kaadetaan ensimmäisenä päivänä haetut pyhät vedet Shiva Lingamin, eli Shivaa, maskuliinista prinsiippiä symboloivan kivihahmon päälle.


title: Chhau

text: Chhau-tanssissa on paikallisia eroavaisuuksia. Seraikellassa käytetään isoja paperimassasta tehtyjä vaaleanpunaiseksi värjättyjä naamioita kun taas Mayurbhanjissa tanssijat kävelevät hiilillä ja roikkuvat selkiinsä ripustetuista koukuista tulenlieskojen yllä.


title: Léonie Adams

text: Léonie Fuller Adams (9. joulukuuta 1899 Brooklyn, New York – 27. kesäkuuta 1988 New Milford, Connecticut) oli yhdysvaltalainen runoilija.


title: Léonie Adams

text: Adamsin ensimmäinen kokoelma oli "Those Not Elect" vuodelta 1925. Hänelle myönnettiin vuonna 1954 Bollingen-palkinto.


title: Léonie Adams

text: Adams kuoli 88 vuoden iässä vuonna 1988.


title: Nokkoskasvit

text: Nokkoskasvit (Urticaceae) on kasviheimo. Cronquistin luokittelussa se kuului Urticales-lahkoon, mutta nykyään se kuuluu Rosales-lahkoon. Heimoon kuuluu yli 2 600 lajia, jotka jaetaan 54–79 sukuun. Suurin suku on piileat ("Pilea"), jonka joitakin lajeja kasvatetaan huonekasveina.


title: Nokkoskasvit

text: Nokkoskasveihin kuuluu sekä yksi- että monivuotisia lajeja, joista osa on ruoho- ja osa puuvartisia. Joissakin on poltinkarvoja. Lehdet ovat yksinkertaiset, saha- tai ehytlaitaiset. Nokkoskasveja elää tropiikissa ja lauhkeilla alueilla. Nokkosista saadaan ravintoa, piileoita kasvatetaan koristekasvina ja rami ("Boehmeria nivea") on kuitukasvi.


title: Nokkoskasvit

text: Nokkoskasveihin kuuluvat suvut:


title: Max Payne (elokuva)

text: Max Payne on vuonna 2008 ensi-iltansa saanut yhdysvaltalainen toimintaelokuva, jonka on ohjannut John Moore. Elokuva perustuu suomalaisen Remedy Entertainmentin kehittämään samannimiseen videopeliin. Elokuvan pääosissa esiintyvät Mark Wahlberg, Mila Kunis ja Beau Bridges.


title: Max Payne (elokuva)

text: Etsivä Max Payne työskentelee New Yorkin poliisin murhatutkimusyksikössä ja yrittää löytää syyllistä Michelle-vaimonsa ja Rose-tyttärensä murhaan. Ilmiantaja Trevor johdattaa Maxin metroasemalle, jossa tämä kuulustelee tuloksetta kolmea narkomaania. Yksi miehistä juoksee pakoon tunneliin, jossa hämärä, siivekäs olento hyökkää hänen kimppuunsa, ja mies jää metron alle.


title: Max Payne (elokuva)

text: Trevorin luona järjestettävissä juhlissa Max tapaa Natasha Sax -nimisen naisen. Naisen sisko Mona pelkää Natashan käyttävän huumeita ja yrittää tuloksetta saada tätä lähtemään mukaansa. Max huomaa juhlijoiden käyttävän Valkyr-nimistä huumetta. Max haluaa tietää lisää Natashan tatuoinneista, ja kaksikko päätyy Maxin asunnolle. Natasha viettelee Maxia, mutta samalla pilkkaa tämän vaimoa, jolloin Max käskee naisen poistua. Kujalla siivekkäät olennot hyökkäävät Natashan kimppuun. Kun Natasha löydetään kuolleena ja hänen taskussaan on Maxin lompakko, Maxista tulee pääepäilty.


title: Max Payne (elokuva)

text: Maxin entinen työtoveri, Alex Balder, tutkii tapausta ja huomaa, että Natashan käsivarsitatuoinnilla on yhteys Michellen kuolemaan. Kun Alex ei saa yhteyttä Maxiin, hän päättää lähteä tämän asunnolle. Saapuessaan kotiinsa Max löytää Alexin kuolleena, saa iskun takaapäin ja menettää tajuntansa. Max herää sairaalassa ja tapaa luottoystävänsä BB Hensley. BB, joka aikanaan oli Maxin isän työtoveri New Yorkin poliisissa, on nyt lääkeyhtiö Aesirin turvallisuuspäällikkö. Max lähtee sairaalasta varhain ehtiäkseen Alexin muistotilaisuuteen, mutta Alexin vaimo syyttää Maxia miehensä kuolemasta ja käskee tämän poistua. Max tunkeutuu Alexin työhuoneeseen ja löytää kansion, jossa Natashan yhteydessä mainitaan nimi Owen Green.


title: Max Payne (elokuva)

text: Mona luulee Maxin tappaneen Natashan, mutta mies vakuuttaa syyttömyytensä ja saa Monan mukaansa etsimään todellista tappajaa. Kaksikko löytää Owen Greenin, mutta tämä putoaa ikkunasta hallusinaatioiden – eli siivekkäiden olentojen – seurauksena ja kuolee. Max tiedustelee Natashan tatuoinnin merkitystä tatuoijalta, joka kertoo sen esittävän valkyriaa, skandinaavisen mytologian olentoa, joka kerää taistelukentiltä kuolleiden sotureiden sielut.


title: Max Payne (elokuva)

text: Max tutkii vaimonsa työhistoriaa Aesir-yhtiössä ja alkaa epäillä Michellen esimiestä, Jason Colvinia. Max kuulustelee Jasonia ja saa tietää, että ennen kuolemaansa Michelle työskenteli armeijan projektissa, jonka tarkoituksena oli saada sotilaat aggressiivisemmiksi ja tehokkaammiksi Valkyr-huumeella. Vain muutamalla koehenkilöllä todettiin onnistuneita vaikutuksia, ja loput kärsivät hulluudesta ja hallusinaatioista. Jason lupaa kertoa lisää, mutta vaatii saada suojelua Michellen tappajalta. Kun Max saattaa Jasonia ulos, poliisin erikoisjoukot saapuvat paikalle ja ampuvat Jasonin. Max pakenee todisteiden kanssa ja näyttää Monalle videomateriaalia Valkyr-projektista. Entinen merijalkaväen sotilas Jack Lupino on yksi koehenkilöistä, joka ei kärsi haittavaikutuksista ja kertoo Valkyrin tekevän olon voittamattomaksi.


title: Max Payne (elokuva)

text: Max menee Lupinon piilopaikkaan taistelemaan miestä vastaan ja jää alakynteen, mutta paikalle saapuva BB Hensley ampuu Lupinon. BB kertoo tappaneensa Michellen, joka oli vahingossa nähnyt raskauttavia todisteita Valkyr-huumeesta, jota BB myy. BB aikoo hukuttaa Maxin ja jättää tämän taskuun Valkyria, jotta kuolema laitettaisiin huumeen syyksi. Max onnistuu pakenemaan sukeltamalla jokeen, ja rannalle päästessään hän päättää estää hypotermian käyttämällä Valkyria, joka saa Maxin näkemään valkyrioita ja tappamaan tehokkaasti. Monan avustamana Max hyökkää Aesir-yhtiön rakennukseen ja tappaa BB:n.


title: Max Payne (elokuva)

text: Lopputeksteihin sijoitetussa kohtauksessa Max astuu sisälle baariin. Mona esittelee uutisartikkelin, jossa kerrotaan Aesir Corporationin osakekurssien nousevan. Vieressä on valokuva yhtiön toimitusjohtajasta, Nicole Hornesta.


title: Max Payne (elokuva)

text: 3D Realms julkaisi vuonna 2001 tiedotteen, jossa ilmoitettiin Dimension Filmsin, Collision Entertainmentin ja Abandon Entertainmentin hankkineen oikeudet pelin elokuvasovitukseen. Pitkän hiljaiselon jälkeen elokuvan toisena tuottajana toimiva Scott Faye paljasti eräässä haastattelussa, että rahoittajaksi oli muuttunut 20th Century Fox.


title: Max Payne (elokuva)

text: Elokuvan kuvaukset alkoivat 2. maaliskuuta 2008 Torontossa, Kanadassa.


title: SRV-yhtiöt

text: SRV Yhtiöt Oyj on suomalainen kiinteistö- ja rakennusalla toimiva konserni. Konsernin tytäryhtiöt toimivat talon- ja infrarakentamisen aloilla Suomen lisäksi myös Baltiassa ja Venäjällä.


title: SRV-yhtiöt

text: SRV on vuonna 1987 perustettu pörssiyhtiö, joka toimii valituissa kasvukeskuksissa Suomessa, Venäjällä ja Virossa. SRV:ssä työskentelee reilu 1 000 ihmistä, ja työllistää lisäksi hankkeissaan lähes 4 000 alihankkijan verkoston.


title: SRV-yhtiöt

text: SRV Yhtiöt Oyj on konsernin emoyhtiö ja vastaa konsernin johtamisesta, rahoituksesta ja hallinnosta. Emoyhtiö hoitaa myös tytäryhtiöiden taloushallinnon ja muut hallintopalvelut.


title: SRV-yhtiöt

text: Hallituksen puheenjohtaja ja pääomistaja on vuorineuvos Ilpo Kokkila.


title: SRV-yhtiöt

text: Vuonna 2017 hallituksen jäsenet ovat Ilpo Kokkila (pj), Minna Alitalo, Juhani Elomaa, Juhani Hintikka, Olli-Pekka Kallasvuo (vpj) ja Timo Kokkila.


title: SRV-yhtiöt

text: SRV:n toimitusjohtajana toimii Juha Pekka Ojala.